Israel Naagbee Maŋtsɛ Kpakpa—Yosia | Biblia Mli Sane\nIsrael Naagbee Maŋtsɛ Kpakpa\nBENI Yosia bafee Israel wuoyigbɛ akutsei enyɔ lɛ nɔ maŋtsɛ lɛ, no mli lɛ eye afii kpaanyɔ pɛ. Edako bɔ ni esa akɛ awoɔ lɛ maŋtsɛ. No hewɔ lɛ, shishijee mli lɛ, onukpai komɛi ye amɛbua lɛ ni eye maŋ lɛ nɔ.\nBeni Yosia eye maŋtsɛ afii kpawo sɛɛ lɛ, eje shishi etao Yehowa sɛɛ gbɛ. Enyiɛ maŋtsɛmɛi kpakpai tamɔ David, Yehoshafat kɛ Hezekia nɔkwɛmɔ nii lɛ asɛɛ. Ni yɛ be mli ni Yosia yeko afii nyɔŋmai enyɔ po lɛ, ekɛ ekãa fee nɔ ko.\nIsraelbii lɛ ateŋ mɛi babaoo efee amɛhe mɛi fɔji yɛ bei babaoo mli. Amɛjaa apasa nyɔŋmɔi. Amɛkulaa shi amɛhaa amagai. No hewɔ lɛ Yosia kɛ emɛi lɛ tee ni amɛje shishi amɛjie apasa jamɔ kɛjɛ shikpɔŋ lɛ nɔ. Nitsumɔ wulu ji enɛ ejaakɛ gbɔmɛi lɛ ateŋ mɛi pii jaa apasa nyɔŋmɔi. Obaana Yosia kɛ emɛi lɛ yɛ biɛ ni amɛmiikumɔ amagai lɛ.\nYɛ no sɛɛ lɛ, Yosia kɛ nitsumɔ wo mɛi etɛ adɛŋ ni amɛkwɛ koni asaa Yehowa sɔlemɔwe lɛ. Ahe shika yɛ gbɔmɛi lɛ adɛŋ ni akɛha hii nɛɛ ni amɛkɛwo nitsumɔ ni abaatsu lɛ he nyɔmɔ. Beni amɛtsuɔ nii yɛ sɔlemɔtsu lɛ he lɛ, osɔfonukpa Hilkia na nɔ ko ni he hiaa waa yɛ jɛmɛ. Mla wolo lɛ ni Yehowa ha Mose ŋma be babaoo ni eho nɛ lɛ ni. Afii babaoo nɛ ni elaaje.\nAkɛ wolo lɛ yaha Yosia, ni efã ni akane aha lɛ. Beni Yosia boɔ toi lɛ, ena akɛ gbɔmɛi lɛ yeee Yehowa mla lɛ nɔ. Edɔ lɛ waa yɛ enɛ hewɔ, no hewɔ lɛ etserɛ etadei lɛ yɛ ehe, taakɛ onaa yɛ biɛ nɛɛ lɛ. Ekɛɛ akɛ: ‘Yehowa mli efu wɔ waa, ejaakɛ wɔtsɛmɛi lɛ yeee mlai ni aŋmala yɛ wolo nɛɛ mli lɛ anɔ.’\nYosia fã osɔfonukpa Hilkia ni etao nɔ ni Yehowa baafee amɛ yɛ enɛ hewɔ. Hilkia tee yoo ko ni atsɛɔ lɛ Hulda, ni ji gbalɔyoo lɛ ŋɔɔ, ni eyabi lɛ. Ekɛ nɛkɛ shɛɛ sane ni jɛ Yehowa ŋɔɔ nɛɛ ha lɛ ni ekɛyaha Yosia: ‘Abaagbala Yerusalem kɛ gbɔmɛi ni yɔɔ mli lɛ fɛɛ atoi, ejaakɛ amɛja apasa nyɔŋmɔi, ni shikpɔŋ lɛ eyi obɔ kɛ efɔŋ sɔŋŋ. Shi akɛni bo, Yosia, ofee ekpakpa hewɔ lɛ, nɛkɛ toigbalamɔ nɛɛ baŋ ja ogbele sɛɛ dã.’\n2 Kronika 34:1-28.\nYosia Sane Lɛ—Etsɔɔ Wɔ Akɛ Wɔsumɔ Yehowa Ni Wɔnyɛ Efɔŋ\nSuɔmɔ ni Yosia yɔɔ kɛhã Yehowa lɛ tsirɛ lɛ ni eje shishi akɛ ebaabule amale jamɔ shishi kɛje maŋ lɛ mli. Ani ebaaye omanye yɛ ehe gbeyei ni awo kɛ shi ni ate awo lɛ lɛ fɛɛ sɛɛ?\nKɛmaje Mɔ Ko Kɛmaje Mɔ Ko Israel Naagbee Maŋtsɛ Kpakpa\nmy sane 73


Kasemɔ Yesu—Ebaa Ehe Shi ni Eyɛ Musuŋtsɔlɛ | Nikasemɔ\nKasemɔ Yesu—Ebaa Ehe Shi ni Eyɛ Musuŋtsɔlɛ\nKasemɔ Yesu—Eyɛ Ekãa ni Ekɔɔ Sane Sɛɛ\nAsaa Jeŋmaji lɛ Kɛhã “Yehowa Tsɔɔmɔ Lɛ”\nYehowa Kudɔɔ Nitsɔɔmɔ Nitsumɔ ni Wɔtsuɔ yɛ Jeŋ Fɛɛ Lɛ\nNikeenii ko ni Japanbii lɛ Ahiɛ Kãaa Nɔ\nOkɛ Miishɛɛ kɛ Ekãa Atsu Shiɛmɔ Nitsumɔ lɛ Daa\nKANEMƆ YƐ Afrikaans Blɔfo Cakchiquel (Central) Cambodia Dangme Ewe French Ga Garifuna Greenland Hmong (White) Italia Kimbundu Kwangali Kwanyama Lingala Malta Mam Mazatec (Huautla) Myanmar Nahuatl (Central) Nahuatl (Huasteca) Ndebele Ndonga Ngabere Nzema Portugal Quechua (Ancash) Quechua (Ayacucho) Sepedi Sesotho (Lesotho) Setswana Spania Swati Tahiti Tlapanec Totonac Tsonga Twi Umbundu Venda Xhosa Zulu\nBuu-Mɔɔ—Nikasemɔ Nɔ | February 2015\nKasemɔ Yesu—Ebaa Ehe Shi ni Eyɛ Musuŋtsɔlɛ\n“Kristo po na nɔ yɛ nyɛhewɔ, ni efee nɔkwɛmɔnɔ efɔ̃ shi ehã nyɛ koni nyɛnyiɛ enanemaahei lɛ asɛɛ kpaakpa.”—1 PETRO 2:21.\nMɛni hewɔ Yesu ji mɔ ni hi fe fɛɛ ni wɔbaanyɛ wɔkase lɛ?\nTe ooofee tɛŋŋ okase Yesu heshibaa lɛ?\nTe ooofee tɛŋŋ okase Yesu musuŋtsɔlɛ lɛ?\n1. Mɛni hewɔ kɛ́ wɔkase Yesu lɛ, no baahã wɔtsi wɔbɛŋkɛ Yehowa lɛ?\nBEI pii lɛ, wɔbɔɔ mɔdɛŋ akɛ wɔbaakase mɛi ni wɔsumɔɔ amɛsane lɛ. Yɛ adesai fɛɛ ni ehi shi pɛŋ lɛ ateŋ lɛ, Yesu ji mɔ ni hi fe fɛɛ ni wɔbaanyɛ wɔkase lɛ. Mɛni hewɔ? Be ko lɛ, Yesu wie akɛ: “Mɔ fɛɛ mɔ ni ena mi lɛ ena Tsɛ lɛ hu.” (Yohane 14:9) Yesu wie nakai ejaakɛ ejieɔ e-Tsɛ lɛ subaŋ kpo kɛmɔɔ shi. No hewɔ lɛ, kɛ́ wɔkase Yesu he nii lɛ, belɛ wɔmiikase Yehowa he nii. Ni kɛ́ wɔkase Yesu lɛ, no hãa wɔtsiɔ wɔbɛŋkɛɔ Yehowa, ni ji Mɔ ni nɔ kwɔ fe fɛɛ yɛ jeŋ muu lɛ fɛɛ mli lɛ. Enɛ ji hegbɛ kpele diɛŋtsɛ!\n2, 3. (a) Mɛni hewɔ Yehowa hã aŋma Yesu shihilɛ he sane fitsofitso afɔ̃ shi lɛ? Ni mɛni Nyɔŋmɔ biɔ ni wɔfee? (b) Mɛni he wɔbaasusu yɛ nikasemɔ nɛɛ kɛ nɔ ni nyiɛ sɛɛ lɛ mli?\n2 Yehowa hã aŋma Yesu shihilɛ he sane fitsofitso yɛ Biblia lɛ mli. Mɛni hewɔ? Wɔ-Nyɔŋmɔ lɛ fee nakai ejaakɛ eetao wɔle e-Bi lɛ koni wɔnyɛ wɔkase lɛ jogbaŋŋ. (Kanemɔ 1 Petro 2:21.) Yɛ Biblia lɛ mli lɛ, akɛ nɔkwɛmɔnɔ ni Yesu fee ehã wɔ lɛ toɔ nanemaahei ahe. Mɛni enɛ tsɔɔ? Etsɔɔ akɛ, Yehowa miisumɔ ni wɔnyiɛ e-Bi lɛ nanemaahei lɛ asɛɛ, ni tsɔɔ akɛ eesumɔ ni wɔkase nibii fɛɛ ni Yesu fee lɛ. Yesu eye emuu, no hewɔ lɛ Yehowa biii ni wɔkase lɛ yɛ gbɛ ni eye emuu nɔ. Moŋ lɛ, Nyɔŋmɔ miisumɔ ni wɔfee bɔ fɛɛ bɔ ni wɔɔnyɛ kɛkase Yesu.\n3 Nyɛhãa wɔsusua Yesu sui kpakpai lɛ ekomɛi ahe wɔkwɛa. Yɛ nikasemɔ nɛɛ mli lɛ, wɔbaasusu eheshibaa kɛ emusuŋtsɔlɛ lɛ he. Yɛ nikasemɔ ni nyiɛ sɛɛ lɛ mli lɛ, wɔbaasusu ekãa ni ejie lɛ kpo lɛ kɛ sanesɛɛkɔmɔ ni ekɛtsu nii lɛ he. Wɔbaahã sanebimɔi etɛ ni nyiɛ sɛɛ nɛɛ ahetoo yɛ sui lɛ eko fɛɛ eko he. Nomɛi ji: Mɛni ji su nɛɛ? Mɛɛ gbɛi anɔ Yesu jie su nɛɛ kpo? Ni te wɔɔfee tɛŋŋ wɔkase lɛ?\nYESU BAA EHE SHI\n4. Mɛni ji heshibaa?\n4 Mɛni ji heshibaa? Mɛi ni woɔ amɛhe nɔ lɛ ateŋ mɛi babaoo susuɔ akɛ kɛ́ mɔ ko baa ehe shi lɛ, belɛ enyɛɛɛ efee shiŋŋ yɛ saji ahe loo esheɔ nii gbeyei. Shi ani nakai eji? Yɛ anɔkwale mli lɛ, kɛ́ mɔ ko nyɛɛɛ efee shiŋŋ yɛ saji ahe loo ebɛ ekãa lɛ, enyɛŋ eba ehe shi. Kɛ́ mɔ ko baa ehe shi lɛ, etsɔɔ akɛ mɔ lɛ wooo ehe nɔ, ni efeee pupuupu. Abaanyɛ atsɔɔ wiemɔ “heshibaa” ni akɛtsu nii yɛ Biblia lɛ mli lɛ shishi hu akɛ “heshibaa jwɛŋmɔ.” (Filipibii 2:3, shishigbɛ niŋmaa) Dani wɔbaanyɛ wɔba wɔhe shi lɛ, ehe miihia ni wɔná jwɛŋmɔ ni ja yɛ wɔ diɛŋtsɛ wɔhe. Akɛ nɔkwɛmɔnɔ lɛ, Biblia mli wiemɔkulibii ashishitsɔɔmɔ wolo ko wie akɛ: “Kɛ́ wɔkpɛlɛ nɔ akɛ jeee mɛi komɛi kwraa ji wɔ yɛ Nyɔŋmɔ hiɛ lɛ, no ji heshibaa.” Kɛfata he lɛ, kɛ́ wɔbaa wɔhe shi lɛ, wɔnuŋ he akɛ wɔhi fe mɛi krokomɛi. (Romabii 12:3) Ebɛ mlɛo akɛ adesai ni yeee emuu aaajie su nɛɛ kpo. Shi kɛ́ wɔjwɛŋ bɔ ni Yehowa je agbo hã lɛ nɔ, ni wɔkase Yesu nɔkwɛmɔnɔ lɛ, wɔbaanyɛ wɔjie su nɛɛ kpo.\nKɛ́ wɔbaa wɔhe shi lɛ, wɔnuŋ he akɛ wɔhi fe mɛi krokomɛi\n5, 6. (a) Namɔ ji ŋwɛibɔfonukpa Mikael lɛ? (b) Mɛɛ gbɛ nɔ Mikael jie heshibaa kpo?\n5 Mɛɛ gbɛi anɔ Yesu jie heshibaa kpo? Nyɔŋmɔ Bi lɛ baa ehe shi be fɛɛ be. Efee nakai be ni eyɔɔ ŋwɛi ní eji ŋwɛibɔfo ni yɔɔ hewalɛ waa lɛ kɛ be ni eba shikpɔŋ lɛ nɔ akɛ gbɔmɔ ni eye emuu lɛ. Nyɛhãa wɔkwɛa enɛ he nɔkwɛmɔnii fioo komɛi.\n6 Esubaŋ. Yɛ Biblia mli wolo ni ji Yuda lɛ mli lɛ, awie nɔ ko ni tee nɔ yɛ Yesu shihilɛ mli dani eba shikpɔŋ lɛ nɔ lɛ he. (Kanemɔ Yuda 9.) Akɛ ŋwɛibɔfonukpa Mikael lɛ, Yesu kɛ Abonsam “taa naa yɛ Mose gbonyo lɛ he,” ni “amɛkpãaa gbee.” Be ni Mose gbo lɛ, Yehowa fũ lɛ yɛ he ko ni mɔ ko mɔ ko enaŋ egbonyo lɛ yɛ. (5 Mose 34:5, 6) Ekolɛ, no mli lɛ, Abonsam miitao ekɛ Mose gbonyo lɛ aka Israelbii lɛ koni amɛkɛ amɛhe awo amale jamɔ mli. Ekɔɔɔ he eko nɔ fɔŋ ni no mli lɛ Abonsam taoɔ efee lɛ, Mikael fee ekãa ni etsĩ lɛ gbɛ. Niiamlitsɔɔmɔ wolo ko wie akɛ, akɛ wiemɔi ni ji “taa naa” kɛ ‘kpãaa gbee’ lɛ tsuɔ nii yɛ saneyeli mli, ni ebaanyɛ etsɔɔ akɛ “Mikael ‘wie akɛ Abonsam bɛ hegbɛ’ akɛ eŋɔɔ Mose gbonyo lɛ.” Kɛ̃lɛ, ŋwɛibɔfonukpa nɛɛ le akɛ hegbɛ ni eyɔɔ lɛ yashiɔ he ko. No hewɔ lɛ, ekɛ sane lɛ hã Yehowa, ni ji Kojolɔ ni Fe Fɛɛ lɛ, ejaakɛ lɛ pɛ eyɔɔ hegbɛ akɛ ekojoɔ Satan. Mɛɛ heshibaa he nɔkwɛmɔnɔ ni nɔ bɛ po Yesu fee nɛkɛ!\nYesu jɛ heshibaa mli efee nɔ fɛɛ nɔ ni Yehowa kɛɛ lɛ akɛ efee lɛ, ni efee nakai “kɛtee gbele mli tɔ̃ɔ”\n7. Mɛɛ gbɛ nɔ Yesu wiemɔi kɛ enifeemɔi hã ana akɛ ebaa ehe shi?\n7 Be ni Yesu ba shikpɔŋ lɛ nɔ hu lɛ, ewiemɔi kɛ enifeemɔi hã ana akɛ ebaa ehe shi. Ewiemɔi. Yesu gbalaaa mɛi ajwɛŋmɔ kɛbaaa enɔ bɔ ni esaaa. Moŋ lɛ, eŋɔ anunyam lɛ fɛɛ ehã e-Tsɛ. (Marko 10:17, 18; Yohane 7:16) Yesu kɛ ekaselɔi lɛ ewieee bɔ ni baahã amɛnu he akɛ kwashiai ji amɛ loo amɛhe bɛ sɛɛnamɔ. Moŋ lɛ, ejie bulɛ kpo etsɔɔ amɛ, ni ejie amɛyi yɛ amɛsui kpakpai lɛ ahe, koni amɛna akɛ emuɔ efɔ̃ɔ amɛnɔ. (Luka 22:31, 32; Yohane 1:47) Enifeemɔi. Yesu hala akɛ ebaahã eshihilɛ afee mlɛo, ni ebuaaa heloonaa nibii babaoo anaa. (Mateo 8:20) Ejɛ esuɔmɔ mli etsu nitsumɔ ko ni baa shi ní mɛi krokomɛi sumɔɔɔ akɛ amɛtsuɔ lɛ. (Yohane 13:3-15) Bɔ ni ebo Yehowa toi yɛ nɔ fɛɛ nɔ mli lɛ hu ji heshibaa he nɔkwɛmɔnɔ ni nɔ bɛ. (Kanemɔ Filipibii 2:5-8.) Yɛ nɔ najiaŋ ni Yesu aaafee enii tamɔ henɔwolɔi ni sumɔɔɔ ni amɛboɔ mɛi krokomɛi atoi lɛ, ejɛ heshibaa mli efee nɔ fɛɛ nɔ ni Yehowa kɛɛ lɛ akɛ efee lɛ, ni efee nakai “kɛtee gbele mli tɔ̃ɔ.” Eyɛ faŋŋ akɛ Yesu, ni ji gbɔmɔ Bi lɛ, ‘ba ehe shi yɛ etsuiŋ.’—Mateo 11:29.\nKASEMƆ YESU HESHIBAA LƐ\n8, 9. Te wɔɔfee tɛŋŋ wɔjie heshibaa kpo?\n8 Te wɔɔfee tɛŋŋ wɔkase Yesu heshibaa lɛ? Wɔsubaŋ. Kɛ́ wɔbaa wɔhe shi lɛ, wɔbaana akɛ hegbɛ ni wɔyɔɔ lɛ yashiɔ he ko. Wɔbaana akɛ wɔbɛ hegbɛ akɛ wɔkojoɔ mɛi krokomɛi. Wɔwieŋ amɛhe nyanyaanya, ni wɔnaŋ amɛhe jwɛŋmɔ fɔŋ. (Luka 6:37; Yakobo 4:12) Kɛ́ wɔbaa wɔhe shi lɛ, wɔfeŋ wɔhe ‘jalɔi tuutu.’ Ni tsɔɔ akɛ, wɔbuŋ wɔhe akɛ wɔhi fe mɛi krokomɛi ni bɛ nyɛmɔi loo hegbɛi ni wɔyɔɔ lɛ. (Jajelɔ 7:16) Asafoŋ onukpai ni baa amɛhe shi lɛ enaaa amɛhe akɛ amɛhi fe amɛnyɛmimɛi krokomɛi lɛ. Moŋ lɛ, tookwɛlɔi ni yɔɔ suɔmɔ nɛɛ ‘buɔ amɛnanemɛi fe amɛ diɛŋtsɛ amɛhe,’ ni tsɔɔ akɛ amɛbuɔ mɛi krokomɛi akɛ amɛhe miihia fe amɛ.—Filipibii 2:3; Luka 9:48.\n9 Susumɔ Nyɛminuu W. J. Thorn, ni bɔi sɔɔmɔ akɛ nɔkwɛlɔ gbɛfalɔ yɛ afi 1894 lɛ he okwɛ. Be ni ekɛ afii babaoo esɔmɔ akɛ nɔkwɛlɔ lɛ sɛɛ lɛ, ahã eyasɔmɔ yɛ Kingdom Farm ni yɔɔ New York kooyigbɛ lɛ akɛ mɔ ni lɛɔ wuɔi. Be fɛɛ be ni Nyɛminuu Thorn baanu he akɛ esa akɛ etsu nɔ ko ni he hiaa fe no lɛ, ekɛɔ ehe akɛ: “Bo mlu kuli bibioo nɛɛ. Mɛni oyɔɔ ni okɛshwãa?” (Kanemɔ Yesaia 40:12-15.) Eba ehe shi waa diɛŋtsɛ!\n10. Te wɔɔfee tɛŋŋ wɔjie heshibaa kpo yɛ wɔwiemɔi kɛ wɔnifeemɔi amli?\n10 Wɔwiemɔi. Kɛ́ wɔbaa wɔhe shi lɛ, ebaasa bɔ ni wɔkɛ mɛi krokomɛi wieɔ lɛ he. (Luka 6:45) Kɛ́ wɔkɛ mɛi miigba sane lɛ, wɔwieŋ hegbɛi ni wɔyɔɔ kɛ nibii ni wɔnyɛ wɔfee lɛ ahe tuutu. (Abɛi 27:2) Yɛ no najiaŋ lɛ, wɔbaajie wɔnyɛmimɛi lɛ ayi yɛ nibii kpakpai ni amɛfeɔ lɛ ahe, ni wɔbaawie amɛsui kpakpai kɛ amɛnyɛmɔi ahe titri. (Abɛi 15:23) Wɔnifeemɔi. Kristofoi ni baa amɛhe shi lɛ ebɔɔɔ mɔdɛŋ akɛ amɛbaahe gbɛ́i, loo amɛbaahã ana amɛ akɛ hiɛnaanɔbii yɛ je nɛɛ mli. Moŋ lɛ, amɛmiisumɔ ni amɛhã amɛshihilɛ afee mlɛo, koni amɛnyɛ amɛsɔmɔ Yehowa kɛ amɛnyɛmɔ fɛɛ, kɛ́ no baabi ni amɛtsu nitsumɔ ko ni baa shi po. (1 Timoteo 6:6, 8) Nɔ ni fe fɛɛ lɛ, toiboo baahã ana akɛ wɔbaa wɔhe shi. Ja wɔba wɔhe shi dani wɔbaanyɛ ‘wɔbo mɛi ni nyiɛɔ hiɛ’ yɛ asafo lɛ mli lɛ atoi, ní wɔkpɛlɛ gbɛtsɔɔmɔi fɛɛ ni Yehowa asafo lɛ kɛhãa wɔ lɛ nɔ ní wɔkɛtsu nii.—Hebribii 13:17.\nYESU YƐ MUSUŊTSƆLƐ\n11. Mɛni ji musuŋtsɔlɛ?\n11 Mɛni ji musuŋtsɔlɛ? Kɛ́ akɛɛ mɔ ko musuŋ tsɔɔ lɛ lɛ, etsɔɔ akɛ mɔ lɛ he jɔ, ni esusuɔ mɛi krokomɛi ahe. Kɛ́ mɔ ko musuŋ tsɔɔ lɛ lɛ, no tsɔɔ akɛ eyɛ suɔmɔ. Abaanyɛ akɛ su nɛɛ ato sui tamɔ mlihilɛ kɛ mɔbɔnalɛ he. Biblia lɛ wieɔ “musuŋtsɔlɛ” kɛ ‘hedɔɔ’ he. (Luka 1:78; 2 Korintobii 1:3; Filipibii 1:8) Biblia mli niiamlitaomɔ wolo ko wie akɛ, jeee nu ni wɔɔnu he wɔhã mɛi ni ehia amɛ lɛ pɛ kɛkɛ tsɔɔ akɛ wɔyɛ musuŋtsɔlɛ. Wolo nɛɛ tsɔɔ mli akɛ, kɛ́ wɔmusuŋ tsɔɔ wɔ yɛ mɛi ahewɔ lɛ, “wɔsusuɔ amɛhe waa ni wɔyeɔ wɔbuaa amɛ,” ni tsɔɔ akɛ wɔfeɔ nɔ ko ni baahã amɛshihilɛ ahi. Musuŋtsɔlɛ ji su ni kanyaa mɔ koni eye ebua mɛi krokomɛi.\n12. Mɛni tsɔɔ akɛ Yesu musuŋ tsɔ lɛ yɛ mɛi krokomɛi ahewɔ? Ni mɛni musuŋtsɔlɛ nɛɛ tsirɛ lɛ ni efee?\n12 Mɛɛ gbɛi anɔ Yesu jie musuŋtsɔlɛ kpo? Bɔ ni enu he ehã mɛi kɛ enifeemɔi. Yesu musuŋ tsɔ lɛ yɛ mɛi krokomɛi ahewɔ. Be ni Yesu na ni enaanyo Maria kɛ mɛi krokomɛi miifo yɛ Lazaro gbele lɛ hewɔ lɛ, ekɛ amɛ fo. (Kanemɔ Yohane 11:32-35.) Kɛkɛ ni emusuŋ tsɔ lɛ, taakɛ emusuŋ tsɔ lɛ ní etee yoo okulafo ko binuu shi lɛ, ni no tsirɛ lɛ ni etee Lazaro shi. (Luka 7:11-15; Yohane 11:38-44) Eeenyɛ efee akɛ enɛ ni Yesu jɛ musuŋtsɔlɛ mli efee lɛ, hã Lazaro ná hegbɛ akɛ ebaaya ŋwɛi. Mra mli lɛ, Yesu ‘musuŋ tsɔ lɛ’ yɛ asafoku babaoo ko ni ba eŋɔɔ lɛ hewɔ. Musuŋtsɔlɛ nɛɛ tsirɛ lɛ ni “ebɔi amɛ nibii pii tsɔɔmɔ.” (Marko 6:34) Enɛ tsake mɛi ni kɛ etsɔɔmɔi lɛ tsu nii lɛ ashihilɛ. Musuŋtsɔlɛ ni Yesu yɔɔ lɛ hã enu he ehã mɛi. Shi jeee no pɛ kɛkɛ, etsirɛ lɛ ni eye ebua mɛi ni ehia amɛ lɛ.—Mateo 15:32-38; 20:29-34; Marko 1:40-42.\n13. Mɛɛ gbɛ nɔ Yesu kɛ mɛi wie kɛ musuŋtsɔlɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n13 Ewiemɔi. Yesu nu he ehã mɛi, ni enɛ tsirɛ lɛ ni ekɛ mɛi wie kɛ musuŋtsɔlɛ, titri lɛ mɛi ni awaa amɛ yi lɛ. Bɔfo Mateo tsɛ Yesaia wiemɔi ayisɛɛ, ni ewie yɛ Yesu he akɛ: “Ekuŋ gãlã ko ni mli edɔ, ni egbeŋ kane mli tako ko ni tsoɔ sulii.” (Mateo 12:20; Yesaia 42:3) Mɛni wiemɔi nɛɛ tsɔɔ? Etsɔɔ akɛ, Yesu efeee mɛi niseniianii. Moŋ lɛ, bɔ ni ekɛ mɛi wie lɛ hã amɛhe jɔ amɛ. Sane ni eshiɛ lɛ hã ‘mɛi ni tsuii ekumɔ’ lɛ hiɛnɔkamɔ. (Yesaia 61:1) Ekɛɛ ‘mɛi ni eetɔ amɛ, ni amɛtere jatsui ni tsiitsii lɛ’ akɛ amɛba eŋɔɔ koni ‘amɛhe ajɔ amɛ.’ (Mateo 11:28-30) Ema nɔ mi ehã ekaselɔi lɛ akɛ Nyɔŋmɔ musuŋ tsɔɔ lɛ yɛ mɛi ni jáa lɛ lɛ ateŋ mɔ fɛɛ mɔ hewɔ. Emusuŋ tsɔɔ lɛ yɛ mɛi “bibii” loo mɛi ni je lɛ buɔ amɛ akɛ amɛhe bɛ sɛɛnamɔ ko lɛ po ahe.—Mateo 18:12-14; Luka 12:6, 7.\nKASEMƆ YESU MUSUŊTSƆLƐ LƐ\n14. Te wɔɔfee tɛŋŋ wɔjie musuŋtsɔlɛ kpo wɔtsɔɔ mɛi krokomɛi?\n14 Te wɔɔfee tɛŋŋ wɔkase Yesu musuŋtsɔlɛ lɛ? Bɔ ni wɔnuɔ he wɔhãa mɛi. Biblia lɛ woɔ wɔ hewalɛ ni wɔbɔ mɔdɛŋ wɔjie “musuŋtsɔlɛ kpele” kpo, kɛ́ nakai feemɔ wa kɛhã wɔ po. Su nɛɛ fata “subaŋ hee” ni Yehowa kpaa gbɛ akɛ Kristofoi fɛɛ awo lɛ he. (Kanemɔ Kolosebii 3:9, 10, 12.) Te ooofee tɛŋŋ ojie musuŋtsɔlɛ kpo lɛ? Biblia lɛ kɛɔ akɛ: “Nyɛgbelea nyɛtsuii anaa gbanyaa.” (2 Korintobii 6:11-13) Kɛ́ mɔ ko miikɛɛ bo bɔ ni enuɔ he, loo nɔ ko ni haoɔ lɛ lɛ, bo lɛ toi jogbaŋŋ. (Yakobo 1:19) Susumɔ eshihilɛ lɛ he, ni obi ohe akɛ: ‘Kɛ́ mi ni lɛ, te manu he tɛŋŋ? Mɛni he baahia mi?’—1 Petro 3:8.\n15. Mɛni wɔbaanyɛ wɔfee kɛye wɔbua mɛi ni ekolɛ amɛmiiye awerɛho loo amɛmiina nɔ lɛ?\n15 Wɔnifeemɔi. Musuŋtsɔlɛ baatsirɛ wɔ ni wɔye wɔbua mɛi krokomɛi, titri lɛ mɛi ni miiye awerɛho loo amɛmiina nɔ lɛ. Te wɔɔfee tɛŋŋ wɔye wɔbua amɛ lɛ? Romabii 12:15 lɛ kɛɔ akɛ: “Nyɛkɛ mɛi ni foɔ lɛ afoa.” Bei pii lɛ, nɔ ni he hiaa mɛi waa ji miishɛjemɔ, jeee amɛnaagbai lɛ ahe tsabaa. Esa akɛ amɛná naanyo ko ní susuɔ amɛhe, ní baabo amɛ toi. Nyɛmi yoo ko ni biyoo gbo lɛ wie bɔ ni nyɛmimɛi hii kɛ yei lɛ shɛje emii lɛ he akɛ: “Bɔ ni nyɛmimɛi lɛ ba ni amɛkɛ mi bafo lɛ pɛ kɛkɛ po hã mihiɛ sɔ amɛ.” Kɛ́ wɔfee nibii kɛye wɔbua mɛi krokomɛi lɛ, no hu tsɔɔ akɛ wɔmiijie musuŋtsɔlɛ kpo. Ani ole okulafo ko ni nɔ ko efite yɛ eshĩa ni obaanyɛ osaa ohã lɛ? Aloo ole nyɛmi ko ni egbɔ ni yelikɛbuamɔ he baahia lɛ dani enyɛ eba asafoŋ kpeei, eya shiɛmɔ, loo eyana datrɛfonyo? Nibii bibii tamɔ nɛkɛ ní tsɔɔ mlihilɛ lɛ po baanyɛ aye abua mɛi waa. (1 Yohane 3:17, 18) Nɔ ni fe fɛɛ lɛ, kɛ́ wɔkɛ wɔnyɛmɔ fɛɛ shiɛ sane kpakpa lɛ, etsɔɔ akɛ wɔmusuŋ tsɔɔ wɔ yɛ mɛi krokomɛi ahewɔ. No ji gbɛ ni hi fe fɛɛ ni wɔbaanyɛ wɔtsɔ nɔ wɔye wɔbua mɛi ni hiɛ tsui kpakpa lɛ!\nAni ojɛɔ otsuiŋ osusuɔ onyɛmimɛi hii kɛ yei lɛ ahe? (Kwɛmɔ kuku 15)\n16. Mɛni wɔbaanyɛ wɔwie kɛwo mɛi ni ehao lɛ hewalɛ?\n16 Wɔwiemɔi. Musuŋtsɔlɛ baatsirɛ wɔ ni ‘wɔshɛje mɛi ni ehao lɛ amii.’ (1 Tesalonikabii 5:14) Mɛni wɔbaanyɛ wɔwie kɛwo amɛ hewalɛ? Wɔbaanyɛ wɔhã amɛle akɛ wɔsusuɔ amɛhe. Wɔbaanyɛ wɔjie amɛyi, ni wɔye wɔbua amɛ ni amɛyɔse sui kpakpai kɛ nyɛmɔi ni amɛyɔɔ lɛ. Wɔbaanyɛ wɔkai amɛ akɛ Yehowa ji mɔ ni ye ebua amɛ ni amɛbale anɔkwale lɛ, no hewɔ lɛ amɛjara wa kɛhã lɛ. (Yohane 6:44) Wɔbaanyɛ wɔhã amɛle akɛ, Yehowa susuɔ etsuji ni “tsuii ekumɔ” loo ‘amɛtswiaa shi kɛ dɔlɛ lɛ’ ahe waa. (Lala 34:19) Kɛ́ wɔkɛ wiemɔi ni tsɔɔ musuŋtsɔlɛ tsu nii lɛ, ebaanyɛ ehã mɛi ni miishɛjemɔ he miihia amɛ lɛ ahe ajɔ amɛ.—Abɛi 16:24.\n17, 18. (a) Te Yehowa kpaa gbɛ akɛ asafoŋ onukpai kɛ etooi lɛ baaye ahã tɛŋŋ? (b) Mɛni he wɔbaasusu yɛ nikasemɔ ni nyiɛ sɛɛ lɛ mli?\n17 Asafoŋ onukpai, Yehowa miikpa gbɛ akɛ nyɛmusuŋ baatsɔ nyɛ yɛ etooi lɛ ahewɔ. (Bɔfoi 20:28, 29) Nyɛkaia akɛ, eji nyɛsɔ̃ akɛ nyɛtsɔɔ etooi lɛ nii, nyɛwo amɛ hewalɛ, ni nyɛhã amɛhe ajɔ amɛ. (Yesaia 32:1, 2; 1 Petro 5:2-4) No hewɔ lɛ, onukpa ni yɔɔ musuŋtsɔlɛ lɛ ebɔŋ mɔdɛŋ akɛ ebaaye enyɛmimɛi lɛ anɔ nuŋtsɔmɛi asane; ewoŋ mlai, ni ewieŋ nibii ni baahã amɛhenilee abu amɛ fɔ koni ekɛnyɛ amɛnɔ ní amɛfee fe bɔ ni amɛbaanyɛ. Moŋ lɛ, ebaahã enyɛmimɛi lɛ amii ashɛ amɛhe, ejaakɛ ele akɛ suɔmɔ ni amɛyɔɔ kɛhã Yehowa lɛ baatsirɛ amɛ ni amɛkɛ amɛnyɛmɔ fɛɛ asɔmɔ lɛ.—Mateo 22:37.\n18 Kɛ́ wɔjwɛŋ Yesu heshibaa kɛ musuŋtsɔlɛ lɛ nɔ lɛ, no baatsirɛ wɔ ni wɔkase lɛ. Yɛ nikasemɔ ni nyiɛ sɛɛ lɛ mli lɛ, wɔbaakwɛ bɔ ni wɔɔfee wɔkase ekãa ni Yesu jie lɛ kpo lɛ kɛ sanesɛɛkɔmɔ ni ekɛtsu nii lɛ.\nHeshibaa: Kɛ́ mɔ ko baa ehe shi lɛ, etsɔɔ akɛ mɔ lɛ wooo ehe nɔ. Kɛ́ mɔ ko nyɛɛɛ efee shiŋŋ yɛ saji ahe loo ebɛ ekãa lɛ, enyɛŋ eba ehe shi. Kɛ́ wɔjwɛŋ bɔ ni Yehowa je agbo hã lɛ nɔ, ni wɔkase Yesu nɔkwɛmɔnɔ lɛ, wɔbaanyɛ wɔjie su nɛɛ kpo\nMusuŋtsɔlɛ: Kɛ́ mɔ ko musuŋ tsɔɔ lɛ lɛ, no tsɔɔ akɛ eyɛ suɔmɔ. Abaanyɛ akɛ su nɛɛ ato sui tamɔ mlihilɛ kɛ mɔbɔnalɛ he. Jeee nu ni wɔɔnu he wɔhã mɛi ni ehia amɛ lɛ pɛ kɛkɛ tsɔɔ akɛ wɔyɛ musuŋtsɔlɛ. Musuŋtsɔlɛ kanyaa wɔ koni wɔye wɔbua mɛi krokomɛi\nBUU-MƆƆ—NIKASEMƆ NƆ February 2015


Romabii 9 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nMlifu kukwɛii kɛ mɔbɔnalɛ kukwɛii (22, 23)\n9 Miiwie anɔkwale yɛ Kristo mli; mimaleee, ejaakɛ mihenilee yeɔ mi odase yɛ mumɔ krɔŋkrɔŋ mli, 2 akɛ miyeɔ awerɛho babaoo ni minuɔ dɔlɛ ni sɛɛ efooo he yɛ mitsui mli. 3 Ejaakɛ miná ni kulɛ atse mi diɛŋtsɛ kɛje Kristo lɛ he akɛ mɔ ni alomɔ lɛ yɛ minyɛmimɛi ni ji miwekumɛi yɛ heloo gbɛfaŋ lɛ anajiaŋ, 4 mɛi ni ji Israelbii lɛ. Amɛnɔ ji biiatsɔmɔ lɛ kɛ anunyam lɛ kɛ kpaŋmɔi lɛ kɛ Mla lɛ kɛhãmɔ lɛ kɛ sɔɔmɔ krɔŋŋ lɛ kɛ shiwoi lɛ. 5 Amɛnɔ ji tsɛmɛi lɛ, mɛi amli hu ni Kristo lɛ jɛ kɛba yɛ heloo gbɛfaŋ lɛ. Ajie Nyɔŋmɔ, mɔ ni ta nii fɛɛ nɔ lɛ, yi kɛya naanɔ. Amen. 6 Shi no etsɔɔɔ akɛ Nyɔŋmɔ wiemɔ lɛ efee yaka. Ejaakɛ jeee mɛi fɛɛ ni jɛ Israel mli lɛ ji “Israel” lɛɛlɛŋ. 7 Asaŋ jeee akɛni Abraham seshi* ji amɛ hewɔ lɛ, bii ji amɛ fɛɛ; shi moŋ, “Mɔ ni abaatsɛ lɛ akɛ oseshi* lɛ baajɛ Isak mli.” 8 No ji akɛ, jeee heloonaa bii lɛ ji Nyɔŋmɔ bii lɛɛlɛŋ, shi shiwoo naa bii lɛ moŋ abuɔ akɛ seshi* lɛ. 9 Ejaakɛ shiwoo wiemɔ lɛ nɛ: “Yɛ nɛkɛ be nɛɛ mli lɛ maba ni Sara baaná binuu.” 10 Jeee no be lɛ mli kɛkɛ, shi moŋ be ni Rebeka kɛ wɔtsɛ Isak kome lɛ ná hãaji musu lɛ hu; 11 ejaakɛ be ni anáko afɔ amɛ ni amɛtsuko nɔ kpakpa ko loo nɔ fɔŋ ko lɛ, bɔ ni afee ni Nyɔŋmɔ yiŋtoo yɛ halamɔ lɛ he lɛ akadamɔ nitsumɔi anɔ, shi moŋ eya nɔ edamɔ mɔ ni tsɛɔ mɔ lɛ nɔ lɛ, 12 akɛɛ yoo lɛ akɛ: “Onukpa lɛ baatsɔ nyɔŋ ehã gbekɛ lɛ.” 13 Tamɔ bɔ ni aŋma lɛ, akɛ: “Yakob lɛ, misumɔ lɛ, shi Esau lɛ, minyɛ lɛ.” 14 Belɛ, te wɔɔkɛɛ tɛŋŋ? Ani Nyɔŋmɔ yeɔ sane ko ni ejaaa? Dabida! 15 Ejaakɛ ekɛɛ Mose akɛ: “Mana mɔ fɛɛ mɔ ní misumɔɔ akɛ mana lɛ mɔbɔ lɛ mɔbɔ, ni majie musuŋtsɔlɛ kpo matsɔɔ mɔ fɛɛ mɔ ní misumɔɔ akɛ majie musuŋtsɔlɛ kpo matsɔɔ lɛ lɛ.” 16 No hewɔ lɛ, agbɛnɛ, edamɔɔɔ nɔ ni mɔ shweɔ aloo mɔ lɛ mɔdɛŋbɔɔ nɔ,* shi moŋ edamɔ Nyɔŋmɔ, mɔ ni naa mɔbɔ lɛ nɔ. 17 Ejaakɛ ŋmalɛ lɛ kɛɛ Farao akɛ: “Enɛ nɔŋŋ hewɔ mihã otee nɔ ohi shi lɛ: koni matsɔ onɔ majie mihewalɛ kpo matsɔɔ, koni mahã ajaje migbɛ́i lɛ yɛ shikpɔŋ lɛ nɔ fɛɛ.” 18 No hewɔ lɛ, agbɛnɛ, mɔ fɛɛ mɔ ni esumɔɔ akɛ ena lɛ mɔbɔ lɛ, lɛ mɔbɔ enaa, shi mɔ fɛɛ mɔ ni esumɔɔ akɛ eŋmɛ lɛ gbɛ ní ekpiliŋ etsui lɛ, lɛ eŋmɛɔ lɛ gbɛ ní ekpiliŋ etsui. 19 No hewɔ lɛ, obaakɛɛ mi akɛ: “Mɛni hewɔ eshwaa mɔ* lolo? Ejaakɛ namɔ baanyɛ ate shi awo esuɔmɔnaa nii lɛ?” 20 Shi bo gbɔmɔ, namɔ ji bo ni okɛ Nyɔŋmɔ kaneɔ? Ani nɔ ni ashɔ̃ lɛ baakɛɛ mɔ ni shɔ̃ lɛ lɛ akɛ: “Mɛni hewɔ oshɔ̃ mi nɛkɛ?” 21 Mɛni? Ani gbɛshɔ̃lɔ lɛ bɛ hegbɛ yɛ sũ lɛ nɔ akɛ ekɛ sũ ni akpɔtɔ kome lɛ nɔŋŋ eko baashɔ̃ kukwɛi* ko ni hiɛ yɔɔ nyam, ni ekɛ eko hu ashɔ̃ kukwɛi* ko ni hiɛ bɛ nyam? 22 Belɛ, kɛ́ Nyɔŋmɔ sumɔ akɛ ejie emlifu kpo ni ehã ale ehewalɛ lɛ, ni eto etsui shi waa ehã mlifu kukwɛi* ní sa hiɛkpatamɔ lɛ hu? 23 Ni kɛji efee enɛ bɔ ni afee ni ehã ale enunyam falɛ yɛ mɔbɔnalɛ kukwɛii* ní etsɔ hiɛ esaa eto kɛhã anunyam lɛ anɔ lɛ, 24 ni tsɔɔ akɛ, wɔ mɛi ni etsɛ lɛ, jeee kɛjɛ Yudafoi lɛ ateŋ kɛkɛ, shi moŋ kɛjɛ jeŋmaji lɛ hu ateŋ lɛ, no hu? 25 Tamɔ bɔ pɛ ni ekɛɛ hu yɛ Hoshea wolo lɛ mli lɛ, akɛ: “Matsɛ mɛi ni jeee mimɛi lɛ akɛ ‘mimɛi,’ kɛ yoo ni asumɔɔɔ lɛ lɛ akɛ, ‘misuɔlɔ’; 26 ni he ni akɛɛ amɛ yɛ akɛ, ‘Nyɛjeee mimɛi lɛ,’ jɛmɛ nɔŋŋ abaatsɛ amɛ akɛ ‘Nyɔŋmɔ hiɛkãalɔ lɛ bii’ yɛ.” 27 Kɛfata he lɛ, Yesaia bolɔɔ yɛ Israel hewɔ akɛ: “Eyɛ mli akɛ Israelbii lɛ ayi fa tamɔ ŋshɔnaa shia moŋ, shi mɛi ni eshwɛ lɛ kɛkɛ yiwala abaahere. 28 Ejaakɛ Yehowa* baahã mɛi abu amɛhe akɔntaa yɛ shikpɔŋ lɛ nɔ, ebaagbe naa ni ebaafo lɛ kuku.”* 29 Agbɛnɛ hu, taakɛ Yesaia gba lɛ: “Eji Yehowa,* taiatsɛ lɛ, shiii seshi* ko ehãaa wɔ kulɛ, wɔtsɔmɔ tamɔ Sodom pɛpɛɛpɛ, ni wɔfee tamɔ Gomora.” 30 Belɛ, te wɔɔkɛɛ tɛŋŋ? Akɛ, eyɛ mli akɛ jeŋmajiaŋbii lɛ ediii jalɛ sɛɛ moŋ, shi amɛnine shɛ jalɛ, ni ji jalɛ ni jɛ hemɔkɛyeli mli lɛ nɔ; 31 shi Israel lɛ, eyɛ mli akɛ ediɔ jalɛ mla sɛɛ moŋ, shi eshɛɛɛ nakai mla lɛ he. 32 Mɛni hewɔ? Ejaakɛ amɛtsɔɔɔ hemɔkɛyeli nɔ amɛdiii sɛɛ, shi moŋ amɛdi sɛɛ oookɛɛ edamɔ nitsumɔi anɔ. Amɛtɛrɛ “tɛmɔ tɛ” lɛ; 33 tamɔ bɔ ni aŋma lɛ, akɛ: “Naa! mikɛ tɛmɔ tɛ ko kɛ nanetɔ̃tɔmɔ tɛsaa ko miiŋmɛ shi yɛ Zion, shi mɔ fɛɛ mɔ ni náa no mli hemɔkɛyeli lɛ, enine enyɛŋ shi.”\n^ Sht. ŋm., “edamɔɔɔ mɔ ni shweɔ lɛ nɔ, ni asaŋ edamɔɔɔ mɔ ni joɔ foi lɛ nɔ.”\n^ Aloo “etaoɔ mɔ he tɔmɔ.”\n^ Aloo “gbɛ́.”\n^ Aloo “gbɛ́i.”\n^ Aloo “ebaatsu he nii oya.”


Bɔ ni Je Nɛɛ Naagbee lɛ Baaba Lɛ Eha — Buu-Mɔɔ INTANƐT NƆ WOJIATOOHE\nw12 9/15 bf. 3-7\nBuu-Mɔɔ Eetswa Yehowa Maŋtsɛyeli He Adafi—2012\nMƐNI KƐ́ NO BA NƆŊŊ LƐ NAAGBEE LƐ BAABA?\n“MAŊNYƐ” KO NI EYALEEE BƆ NI ENAAGBEE BAAJI AHA\nABAATUTUA NYƆŊMƆ WEBII LƐ\nESA AKƐ JEŊMAJI LƐ ANÁ ALE MƆ NI YEHOWA JI\nJEŊ HEWALƐ KO ETEŊ SHI DƆŊŊ\nNƆ NI ABAAFEE NYƆŊMƆ HENYƐLƆ NI FE FƐƐ LƐ\nNIBII NI KƐ TOIŊJƆLƐ BAABA\nNyɔŋmɔ Maŋtsɛyeli lɛ Baabule Ehenyɛlɔi lɛ AshishiNyɔŋmɔ Maŋtsɛyeli lɛ Ebɔi Nɔyeli!\n“Nyɛ lɛ nyɛbɛ duŋ mli, ní gbi lɛ aaabati nyɛ shi tamɔ julɔ.”—1 TES. 5:4.\nMɛɛ nifeemɔi ni anaaa ŋmalɛi ni nyiɛ sɛɛ nɛɛ wieɔ he?\n1 Tesalonikabii 5:3\n1. Mɛni baaye abua wɔ ni wɔsara ní nakai beaŋ nɔŋŋ lɛ wɔkpee naagbai anaa?\nETSƐŊ, naakpɛɛ nifeemɔi baaya nɔ yɛ shikpɔŋ lɛ nɔ. Biblia mli gbalɛi amlibaa maa enɛ nɔ mi, no hewɔ lɛ esa akɛ wɔsara. Mɛni baaye abua wɔ koni wɔfee nakai? Bɔfo Paulo wo wɔ hewalɛ ni ‘wɔkwɛ nii ni anaaa lɛ.’ Hɛɛ, esa akɛ wɔha naanɔ wala he nyɔmɔwoo lɛ ahi wɔjwɛŋmɔŋ, kɛ́ wɔbaaná yɛ ŋwɛi jio, shikpɔŋ lɛ nɔ jio. Paulo ŋma wiemɔi nɛɛ koni ekɛwo enanemɛi héyelilɔi lɛ hewalɛ ní amɛkɛ amɛjwɛŋmɔ ama nɔ ni baajɛ anɔkwa ni amɛyeɔ lɛ mli kɛba lɛ nɔ. Nakai feemɔ baaye abua amɛ ni amɛdamɔ naagbai kɛ yiwai anaa.—2 Kor. 4:8, 9, 16-18; 5:7.\n2. (a) Kɛ́ wɔɔhiɛ wɔhiɛnɔkamɔ lɛ mli kpɛŋŋ lɛ, mɛni esa akɛ wɔfee? (b) Mɛni he wɔbaasusu yɛ nikasemɔ nɛɛ kɛ nɔ ni baanyiɛ sɛɛ lɛ mli?\n2 Nɔ ko ni he hiaa waa ni wɔbaanyɛ wɔkase yɛ Paulo wiemɔ lɛ mli ji akɛ: Kɛ́ wɔɔhiɛ wɔhiɛnɔkamɔ lɛ mli kpɛŋŋ lɛ, esa akɛ wɔkwɛ nii kɛteke nibii ni wɔnaa amrɔ nɛɛ. Esa akɛ wɔkɛ wɔjwɛŋmɔ ama nifeemɔi ni he hiaa waa ni wɔkɛ wɔhiŋmɛii enaaa amrɔ nɛɛ anɔ. (Heb. 11:1; 12:1, 2) No hewɔ lɛ, nyɛhaa wɔsusua nifeemɔi nyɔŋma ni baaya nɔ wɔsɛɛ ni kɔɔ wɔnaanɔ wala he hiɛnɔkamɔ lɛ he lɛ ahe wɔkwɛa.*\n3. (a) Mɛni atsĩ tã yɛ 1 Tesalonikabii 5:2, 3 lɛ ni baaba mli wɔsɛɛ? (b) Mɛni maŋkwramɔŋ hiɛnyiɛlɔi baafee, ni ekolɛ namɛi baafata amɛhe kɛfee nakai?\n3 Paulo tsĩ nifeemɔ ko ni baaba wɔsɛɛ lɛ tã yɛ wolo ni eŋma Tesalonikabii lɛ mli. (Nyɛkanea 1 Tesalonikabii 5:2, 3.) Egbala jwɛŋmɔ kɛtee “Nuŋtsɔ [Yehowa] gbi” lɛ nɔ. ‘Yehowa gbi’ ni akɛtsu nii yɛ biɛ lɛ tsɔɔ be ni apasa jamɔ hiɛkpatamɔ lɛ baaje shishi, kɛyashi Harmagedon ta lɛ baafɛ. Shi kɛlɛ, dani Yehowa gbi lɛ baaje shishi lɛ, je lɛŋ nɔyelɔi lɛ baawie akɛ, “Hejɔlɛ yɛ ni wɔyɛ shweshweeshwe!” Ekolɛ amɛbaawie wiemɔ nɛɛ shi kome loo amɛbaawie kɛtsara nɔ. Ekolɛ maji komɛi baasusu akɛ etsɛŋ ni amɛbaaná amɛnaagbai wuji komɛi anaa tsabaa. Ni jamɔŋ hiɛnyiɛlɔi lɛ hu? Amɛji je lɛ fã, no hewɔ lɛ eeenyɛ efee akɛ amɛkɛ maŋkwralɔi lɛ baafee ekome yɛ enɛ mli. (Kpoj. 17:1, 2) Belɛ, jamɔŋ hiɛnyiɛlɔi lɛ baafee amɛhe tamɔ apasa gbalɔi ni hi shi yɛ blema Yuda lɛ. Yehowa wie yɛ amɛhe akɛ: “Amɛkɛɔ akɛ, ‘Hejɔlɛ yɛ! Hejɔlɛ yɛ!’ shi hejɔlɛ ko bɛ.”—Yer. 6:14, NW; 23:16, 17.\n4. Mɛni wɔle ni mɛi ni yɔɔ je lɛ mli lɛ leee?\n4 Ekɔɔɔ he eko mɛi ni baafata he kɛkɛɛ akɛ, “Hejɔlɛ yɛ ni wɔyɛ shweshweeshwe!” lɛ, no baaha ana akɛ etsɛŋ ni Yehowa gbi lɛ baaje shishi. No hewɔ ni Paulo kɛɛ akɛ: “Anyɛmimɛi, nyɛ lɛ nyɛbɛ duŋ mli, ní gbi lɛ aaabati nyɛ shi tamɔ julɔ. Ejaakɛ nyɛ fɛɛ lɛ, labii ji nyɛ.” (1 Tes. 5:4, 5) Wɔle nɔ ni Ŋmalɛ lɛ tsɔɔ yɛ nibii ni yaa nɔ amrɔ nɛɛ lɛ he, shi mɛi babaoo ni yɔɔ je lɛ mli lɛ leee. Mɛɛ gbɛ nɔ gbalɛ ni kɔɔ kɛɛmɔ ni abaakɛɛ akɛ, “Hejɔlɛ yɛ ni wɔyɛ shweshweeshwe!” lɛ baatsɔ aba mli? Esa akɛ wɔmɛ ni wɔkwɛ bɔ ni ebaaba lɛ eha. No hewɔ lɛ, nyɛhaa wɔtswaa wɔfai shi akɛ ‘wɔbaashi kpe ni wɔhiɛ akã shi.’—1 Tes. 5:6; Zef. 3:8.\n5. (a) Te “amanehulu babaoo” lɛ baaje shishi aha tɛŋŋ? (b) Mɛɛ “maŋnyɛ” baasusu akɛ nɔfɔŋ ko baŋ enɔ lɛ?\n5 No sɛɛ lɛ mɛni baaba? Paulo tsɔɔ mli akɛ: ‘Be mli ni amɛaakɛɛ akɛ: Hejɔlɛ yɛ ni wɔyɛ shweshweeshwe! lɛ, no mli nɔŋŋ hiɛkpatamɔ aaabatua amɛ trukaa.’ “Babilon kpeteŋkpele lɛ,” loo “yoo ajwamaŋ lɛ” ni ji apasa jamɔi fɛɛ ni yɔɔ je lɛŋ lɛ hiɛ ni abaakpata lɛ baafee ‘hiɛkpatamɔ ni baaba trukaa’ nɛɛ shishijee. (Kpoj. 17:5, 6, 15) Nakai tutuamɔ ni baaba apasa jamɔi srɔtoi fɛɛ, ni Kristendom fata he lɛ anɔ lɛ, ji “amanehulu babaoo” lɛ shishijee. (Mat. 24:21; 2 Tes. 2:8) Nifeemɔ nɛɛ baaha mɛi babaoo ahiɛ afee amɛ yaa. Mɛni hewɔ? Ejaakɛ kɛyashi nakai beaŋ lɛ, yoo ajwamaŋ lɛ baashi etsitsi akɛ eji “maŋnyɛ” ní ‘enaŋ awerɛho ko.’ Shi trukaa lɛ, ebaayɔse akɛ eyabuuu akɔntaa jogbaŋŋ yɛ bɔ ni enaagbee baatamɔ aha lɛ he. Abaabɛɛ lɛ oya kɛje shihilɛ mli, oookɛɛ yɛ “gbi kome nɔ.”—Kpoj. 18:7, 8.\n6. Namɛi baakpata apasa jamɔ hiɛ?\n6 Nyɔŋmɔ Wiemɔ lɛ tsɔɔ akɛ, “kooloo” ko kɛ ‘ekolontoi nyɔŋma’ ji mɔ ni baatutua yoo ajwamaŋ lɛ. Kɛ́ wɔkase Kpojiemɔ wolo lɛ, wɔbaana akɛ kooloo lɛ ji Jeŋmaji Ekomefeemɔ lɛ. “Akolontoi nyɔŋma” lɛ damɔ shi kɛha maŋkwramɔŋ nɔyelii fɛɛ ni yɔɔ amrɔ nɛɛ ni fĩɔ “kooloo ni tsuɔ tamɔ muneele” nɛɛ sɛɛ lɛ.* (Kpoj. 17:3, 5, 11, 12) Te tutuamɔ lɛ naa baayakpa aha tɛŋŋ? Maji ni yɔɔ Jeŋmaji Ekomefeemɔ lɛ mli lɛ baahà yoo ajwamaŋ lɛ nibii lɛ, amɛbaakpa ehe mama koni ana bɔ ni eji diɛŋtsɛ, amɛbaakpata ehiɛ, ni “amɛkɛ la aaashã lɛ” wɛlɛŋŋ. Kɛ́ akpata ehiɛ lɛ, enaagbee ji no.—Nyɛkanea Kpojiemɔ 17:16.\n7. Mɛni baaha “kooloo” lɛ atutua yoo ajwamaŋ lɛ?\n7 Biblia mli gbalɛ tsɔɔ nɔ hu ni kɛ tutuamɔ nɛɛ baaba. Yɛ gbɛ ko nɔ lɛ, Yehowa kɛbaawo maŋ nɔyelɔi lɛ atsuiiaŋ “koni amɛfee eyiŋtoo nii lɛ,” ni ji akɛ, amɛkpata yoo ajwamaŋ lɛ hiɛ. (Kpoj. 17:17) Akɛni je lɛŋ jamɔi lɛ fĩɔ tawuu sɛɛ hewɔ lɛ, amɛkã he amɛhaaa toiŋjɔlɛ ahi je lɛŋ; enɛ hewɔ lɛ, maji lɛ baasusu akɛ kɛ́ akpata yoo ajwamaŋ lɛ hiɛ lɛ, amɛtoiŋ baajɔ amɛ. Kɛ́ nɔyelɔi lɛ tutua yoo ajwamaŋ lɛ, amɛbaasusu akɛ amɛmiitsu “jwɛŋmɔ kome” ni amɛhiɛ lɛ he nii. Shi yɛ anɔkwale mli lɛ, Nyɔŋmɔ kɛ amɛ baatsu nii akɛ edɛŋ dade ni ekɛbaabɛɛ apasa jamɔ kwraa. No hewɔ lɛ, Satan gbɛjianɔtoo lɛ fã kome baatutua fã kroko trukaa, ni Satan nyɛŋ he nɔ ko kwraa afee.—Mat. 12:25, 26.\n8. Mɛɛ tutuamɔ “Gog ní yɔɔ Magog shikpɔŋ lɛ nɔ” lɛ kɛbaaba?\n8 Kɛ́ akpata apasa jamɔ hiɛ sɛɛ lɛ, Nyɔŋmɔ webii lɛ baaya nɔ ‘ahi shi shweshweeshwe,’ ni amɛbaahi shi ní “amɛbɛ gbogbo.” (Ezek. 38:11, 14) Mɛni baaba kuu ni yaa nɔ amɛjáa Yehowa, ní etamɔ nɔ ni emli bii lɛ bɛ hebuu ko lɛ nɔ? Eeenyɛ efee akɛ, “majimaji babaoo” baasumɔ ní amɛtutua amɛ. Nyɔŋmɔ Wiemɔ lɛ tsɔɔ akɛ, “Gog ní yɔɔ Magog shikpɔŋ lɛ nɔ” lɛ ji mɔ ni kɛ nakai tutuamɔ lɛ baaba. (Nyɛkanea Ezekiel 38:2, 15, 16.) Te esa akɛ wɔna nakai tutuamɔ lɛ wɔha tɛŋŋ?\n9. (a) Mɛni ji nɔ titri ni kã Kristofoi atsui nɔ? (b) Mɛni esa akɛ wɔfee bianɛ kɛwaje wɔhemɔkɛyeli lɛ?\n9 Tutuamɔ nɛɛ ni Nyɔŋmɔ webii ele kɛtsɔ hiɛ lɛ haaa amɛfee yeyeeye. Yehowa gbɛ́i lɛ hetsemɔ kɛ enɔyeli lɛ bembuu moŋ ji nɔ titri ni kã wɔtsui nɔ, shi jeee wɔyi ni abaabaa. Yɛ anɔkwale mli lɛ, Yehowa ewie nɔ ni fe shii 60 sɔŋŋ yɛ Ezekiel wolo lɛ mli akɛ: “Nyɛaaná nyɛle akɛ mi ji Yehowa lɛ!” (Ezek. 6:7) No hewɔ lɛ, wɔmiishwe waa ní wɔna be ni nakai Ezekiel gbalɛ lɛ ni yɔɔ naakpɛɛ lɛ baaba mli, ni wɔyɛ hekɛnɔfɔɔ akɛ “Nuŋtsɔ [Yehowa] le bɔ ni efeɔ ejieɔ jalɔi yɛ kaa mli.” (2 Pet. 2:9) Shi dani nakai be lɛ aaashɛ lɛ, wɔmiisumɔ ni wɔŋɔ hegbɛ fɛɛ hegbɛ kɛwaje wɔhemɔkɛyeli lɛ, bɔni afee ni wɔnyɛ wɔya nɔ wɔye Yehowa anɔkwa, ekɔɔɔ he eko kai ni wɔkɛbaakpe. Mɛni esa akɛ wɔfee? Esa akɛ wɔsɔle, wɔkase Nyɔŋmɔ Wiemɔ lɛ ni wɔjwɛŋ nɔ, ni wɔjaje Maŋtsɛyeli sane lɛ wɔtsɔɔ mɛi. Nakai feemɔ baaha naanɔ wala he hiɛnɔkamɔ ni wɔyɔɔ lɛ mli awa tamɔ “sɛkɛ” ni tseee.—Heb. 6:19; Lala 25:21.\n10, 11. Mɛni kɛ Harmagedon baaba, ni mɛni baaya nɔ yɛ nakai beaŋ?\n10 Kɛ́ atutua Yehowa tsuji lɛ, mɛɛ naakpɛɛ nɔ ko baaba? Yehowa baatsɔ Yesu kɛ eŋwɛi ta lɛ nɔ efã E-webii lɛ ahe. (Kpoj. 19:11-16) Yehowa baatsɔ “Nyɔŋmɔ Ofe lɛ gbi wulu lɛ nɔ ta lɛ”—ni ji Harmagedon ta lɛ—nɔ efã E-webii lɛ ahe.—Kpoj. 16:14, 16.\n11 Yehowa tsɔ Ezekiel nɔ ewie nakai ta lɛ he akɛ: “Ni matsɛ́ klante kɛaaba [Gog nɔ] yɛ migɔji lɛ fɛɛ nɔ, Nuŋtsɔ Yehowa kɛɛ: mɔ fɛɛ mɔ klante aaakã enyɛmi nɔ.” Tsuifãa sɔŋŋ baaha mɛi ni yɔɔ Satan gbɛfaŋ lɛ ayiŋ afutu amɛ, ni amɛbaatutua amɛhe. Kɛlɛ, Satan diɛŋtsɛ he ejeŋ mli. Yehowa kɛɛ akɛ: “Maha . . . la kɛ swɔɔ anɛ ashwie [Gog] kɛ etai lɛ kɛ majimaji babaoo ní fata ehe lɛ anɔ.” (Ezek. 38:21, 22) Mɛni baajɛ nɔ ni Nyɔŋmɔ baafee nɛɛ mli kɛba?\n12. Mɛni abaanyɛ jeŋmaji lɛ anɔ ni amɛfee?\n12 Jeŋmaji lɛ baayɔse akɛ Yehowa diɛŋtsɛ ji mɔ ni eha akpataa amɛhiɛ lɛ. Kɛkɛ lɛ, taakɛ eba lɛ yɛ blema Mizraimbii ni tiu Israelbii lɛ kɛtee Ŋshɔ Tsuru lɛ mli lɛ agbɛfaŋ lɛ, Satan ta lɛ baabolɔ akɛ: “Yehowa . . . miiwu miiha amɛ!” (2 Mose 14:25) Hɛɛ, abaanyɛ jeŋmaji lɛ anɔ ni amɛná amɛle mɔ ni Yehowa ji. (Nyɛkanea Ezekiel 38:23.) Bei enyiɛ eshwɛ ni nibii nɛɛ fɛɛ baaje shishi?\n13. Mɛni wɔle yɛ amaga ni Daniel wie he lɛ fã ni ji enumɔ lɛ he?\n13 Gbalɛ ko ni yɔɔ Daniel wolo lɛ mli lɛ haa wɔnaa he ni wɔshɛ amrɔ nɛɛ. Daniel wie amaga ko ni tamɔ gbɔmɔ ni akɛ dadei srɔtoi fee lɛ he. (Dan. 2:28, 31-33) Edamɔ shi kɛha jeŋ hewalɛi srɔtoi ni etsara nɔ kɛba kɛjɛ blema kɛbashi wɔbei nɛɛ amli ní ená Nyɔŋmɔ webii anɔ hewalɛ waa lɛ. Amɛ ji Babilon, Medo-Persia, Hela, Roma—kɛ jeŋ hewalɛ kroko, ni ji naagbee nɔ yɛ wɔbei nɛɛ amli. Daniel gbalɛ lɛ haa wɔnaa akɛ naagbee jeŋ hewalɛ nɛɛ ji amaga lɛ nanetokotai kɛ enanewaobii lɛ. Yɛ Jeŋ Ta I lɛ mli lɛ, wekukpaa krɛdɛɛ ko bakã Britain kɛ United States teŋ. Hɛɛ, amaga ni yɔɔ Daniel gbalɛ lɛ mli lɛ fã ni ji enumɔ lɛ ji Anglo-Amerika Jeŋ Hewalɛ lɛ. Amaga lɛ naagbee fã lɛ ji nanetokotai lɛ, ni tsɔɔ akɛ jeŋ hewalɛ ko ni adesa kudɔɔ eteŋ shi yɛ no sɛɛ dɔŋŋ. Sũ kɛ dade nanetokotai kɛ nanewaobii lɛ feɔ bɔ ni Anglo-Amerika Jeŋ Hewalɛ lɛ nyɛɛɛ etsu nii jogbaŋŋ lɛ he mfoniri.\n14. Mɛɛ jeŋ hewalɛ baaye nɔ kɛyashi Harmagedon baaba?\n14 Nakai gbalɛ lɛ nɔŋŋ tsɔɔ akɛ Nyɔŋmɔ Maŋtsɛyeli lɛ, ni akɛ tɛ wulu ko fee he mfoniri lɛ, tse kɛjɛ gɔŋ ni damɔ shi kɛha Yehowa nɔyeli lɛ nɔ yɛ afi 1914. Amrɔ nɛɛ, nakai tɛ lɛ miiba kɛfoi ní ebatswa amaga lɛ nanetokotai lɛ. Ebaajwara nanetokotai lɛ kɛ amaga muu lɛ fɛɛ wɔtsɔwɔtsɔ yɛ Harmagedon. (Nyɛkanea Daniel 2:44, 45.) Belɛ, Anglo-Amerika Jeŋ Hewalɛ lɛ baakã he afee jeŋ hewalɛ ni yeɔ nɔ kɛyashi Harmagedon baaba. Kwɛ bɔ ni wɔmii baashɛ wɔhe aha beni gbalɛ nɛɛ náa emlibaa lɛ!* Shi mɛni Yehowa baafee Satan?\n15. Mɛni baaba Satan kɛ edaimonioi lɛ anɔ yɛ Harmagedon sɛɛ?\n15 Klɛŋklɛŋ lɛ, esa akɛ Satan ana bɔ ni abaakpata eshikpɔŋ nɔ gbɛjianɔtoo lɛ fɛɛ hiɛ, kɛjɛ shishijee kɛyashi naagbee. No sɛɛ lɛ, eshɛ Satan diɛŋtsɛ hu nɔ. Bɔfo Yohane tsɔɔ nɔ ni baanyiɛ sɛɛ kɛba. (Nyɛkanea Kpojiemɔ 20:1-3.) Yesu Kristo—‘bɔfo ni hiɛ bu kwɔŋkwɔŋ lɛ naa samfee lɛ’—baamɔ Satan kɛ edaimonioi lɛ ni ekɛ amɛ baawo bu kwɔŋkwɔŋ lɛ mli afii akpe. (Luka 8:30, 31; 1 Yoh. 3:8) Nakai nifeemɔ lɛ ji onufu lɛ yitso nɔ ni abaatswa lɛ shishijee.*—1 Mose 3:15.\n16. Mɛni baaba Satan nɔ yɛ “bu kwɔŋkwɔŋ” lɛ mli?\n16 Mɛni ji “bu kwɔŋkwɔŋ” ni akɛ Satan kɛ edaimonioi lɛ baawo mli lɛ? Hela wiemɔ ni Yohane kɛtsu nii akɛ “bu kwɔŋkwɔŋ” lɛ tsɔɔ he ko ni mɔ ko mɔ ko nyɛɛɛ aya, ja Yehowa kɛ bɔfo ni ehala ni ‘hiɛ bu kwɔŋkwɔŋ lɛ naa samfee lɛ’ pɛ. Yɛ jɛmɛ lɛ, ebaafee tamɔ nɔ ni Satan egbo, “koni ekashishiu jeŋmaji lɛ dɔŋŋ.” Hɛɛ, abaaha “jata ni hũuɔ” lɛ amu shi kɔ̃i!—1 Pet. 5:8.\n17, 18. (a) Mɛɛ nifeemɔi ni anaaa wɔsusu he yɛ nikasemɔ nɛɛ mli? (b) Yɛ nifeemɔi nɛɛ asɛɛ lɛ, mɛɛ miishɛɛ shihilɛ kã wɔhiɛ?\n17 Nibii ni sa kadimɔ waa kɛ nifeemɔi ni yɔɔ naakpɛɛ jwere wɔhiɛ. Wɔmiikwɛ bɔ ni kɛɛmɔ ni abaakɛɛ akɛ: “Hejɔlɛ yɛ ni wɔyɛ shweshweeshwe!” lɛ baaba mli eha lɛ gbɛ. Kɛkɛ lɛ, wɔbaana Babilon Kpeteŋkpele lɛ hiɛkpatamɔ lɛ, tutuamɔ ni Gog ni jɛ Magog lɛ kɛbaaba lɛ, kɛ Harmagedon ta lɛ. No sɛɛ lɛ, akɛ Satan kɛ edaimonioi lɛ baawo bu kwɔŋkwɔŋ lɛ mli. Kɛ́ nifeemɔi nɛɛ ba naagbee, ni nɔfɔŋfeemɔ sɛɛ fo lɛ, wɔbaaje shihilɛ hee shishi—Kristo Afii Akpe Nɔyeli lɛ, be mli ni wɔbaaná “hejɔlɛ babaoo” lɛ.—Lala 37:10, 11.\n18 Yɛ nifeemɔi enumɔ ni wɔsusu he nɛɛ asɛɛ lɛ, “nii ni anaaa” krokomɛi hu yɛ ni wɔbaasumɔ ni ‘wɔkwɛ.’ Wɔbaasusu enɛɛmɛi ahe yɛ nikasemɔ ni baanyiɛ sɛɛ lɛ mli.\nAbaasusu nifeemɔi nyɔŋma lɛ ahe yɛ nikasemɔ nɛɛ kɛ nɔ ni baanyiɛ sɛɛ lɛ mli.\nKwɛmɔ Kpojiemɔ—Enaagbee Kwraa lɛ Ebɛŋkɛ! wolo lɛ baafa 251-258 lɛ.\nWiemɔ ni ji ‘eeekpata maŋtsɛyelii nɛɛ fɛɛ ahiɛ’ ni akɛtsu nii yɛ Daniel 2:44 lɛ kɔɔ maŋtsɛyelii, loo jeŋ hewalɛi ni amaga lɛ fãi srɔtoi lɛ feɔ amɛhe mfoniri lɛ ahe. Kɛlɛ, Biblia gbalɛ kroko ni wieɔ jeŋ hewalɛi nɛɛ ahe lɛ tsɔɔ akɛ, ‘maŋtsɛmɛi ni yɔɔ jeŋ muu lɛ fɛɛ lɛ’ kɛ Yehowa baawuu yɛ “Nyɔŋmɔ Ofe lɛ gbi wulu lɛ nɔ ta lɛ” mli. (Kpoj. 16:14; 19:19-21) No hewɔ lɛ, jeee maŋtsɛyelii ni amaga lɛ feɔ amɛhe mfoniri lɛ pɛ hiɛ abaakpata yɛ Harmagedon, shi moŋ je lɛŋ maŋtsɛyelii krokomɛi fɛɛ.\nBe ni akɛ Satan kɛ edaimonioi lɛ baawo “la kɛ swɔɔ kpaakpo” lɛ mli yɛ afii akpe lɛ sɛɛ lɛ baafee onufu lɛ yitso nɔ ni abaatswa lɛ naagbee nɔ kwraa.—Kpoj. 20:7-10; Mat. 25:41.\nNIFEEMƆI ENUMƆ NI BAABA:\n1 Mɛi baakɛɛ, “Hejɔlɛ yɛ ni wɔyɛ shweshweeshwe!”\n2 Jeŋmaji lɛ baatutua “Babilon kpeteŋkpele lɛ,” ni amɛbaakpata ehiɛ\n3 Abaatutua Yehowa webii lɛ\n4 Harmagedon ta lɛ\n5 Akɛ Satan kɛ edaimonioi lɛ baawo bu kwɔŋkwɔŋ lɛ mli


Bɔfo Gabriel kɛ Saji ni Jɛ Nyɔŋmɔ Ŋɔɔ Hã | Yesu Wala Shihilɛ\nKANEMƆ YƐ Alur Amharic Arabic Armenia Aymara Azerbaijani Azerbaijani (Cyrillic) Batak (Karo) Batak (Toba) Bicol Blɔfo Bulgaria Cambodia Catalan Cebuano Chichewa Chitonga Chitumbuka Cibemba Croatia Dangme Denmark Dutch Efik Estonia Ewe Fiji Fon French Ga Georgia Germany Guarani Gujarat Gun Haitian Creole Hebri Hela Hiligaynon Hungary Igbo Iloko Indonesia Isoko Italia Japan Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korea Lingala Luganda Luo Luvale Macedonia Macua Malagasy Malay Malta Mauritia Creole Maya Moore Myanmar Ndau Nigerian Pidgin Norway Oromo Ossetia Otetela Pangasinan Papiamento (Curaçao) Persia Poland Portugal Quechua (Ayacucho) Quechua (Cuzco) Romania Russia Samoa Sango Sena Sepedi Serbia Serbia (Roma) Seychelles Creole Shona Silozi Sinhala Slovenia Solomon Islands Pidgin Spania Sranantongo Swahili Swahili (Congo) Sweden Tagalog Tahiti Tajiki Tamil Tatar Thailand Tigrinya Tok Pisin Tshiluba Turkey Turkmen Tuvalu Twi Tzotzil Ukrain Umbundu Uruund Uzbek Vietnam Wallis Waray-Waray\nBƆFO GABRIEL GBA AKƐ ABAAFƆ YOHANE BAPTISILƆ LƐ\nGABRIEL HÃ MARIA LE AKƐ EBAAFƆ YESU\nWɔbaanyɛ wɔbu Biblia tso muu lɛ fɛɛ akɛ sane ni jɛ Nyɔŋmɔ ŋɔɔ. Wɔ-Tsɛ ni yɔɔ ŋwɛi lɛ kɛhã wɔ koni ekɛtsɔɔ wɔ nii. Shi susumɔ saji krɛdɛi enyɔ komɛi ni akɛhã nɔ ni fe afii 2,000 ni eho nɛ lɛ he okwɛ. Bɔfo ko ni atsɛɔ lɛ Gabriel, ní “damɔɔ Nyɔŋmɔ hiɛ lɛ,” ji mɔ ni kɛhã. (Luka 1:19) Mɛɛ shihilɛi amli bɔfo lɛ kɛ saji ni he hiaa nɛɛ hã yɛ?\nEnɛ ba aaafee afi 3 D.Ŋ.B. Namɔ Gabriel kɛ klɛŋklɛŋ sane lɛ yahã? Yehowa osɔfo ko ni atsɛɔ lɛ Zakaria lɛ yɛ Yudea ŋmeŋmei lɛ anɔ, ni eeenyɛ efee akɛ jɛmɛ kɛ Yerusalem jekɛɛɛ. Lɛ kɛ eŋa Elizabet fɛɛ edara yɛ afii amli, shi amɛbɛ bi. Ebashɛ Zakaria nɔ akɛ eyatsu osɔfoyeli nitsumɔ lɛ yɛ Nyɔŋmɔ sɔlemɔwe ni yɔɔ Yerusalem lɛ. Be ni Zakaria yɔɔ sɔlemɔwe lɛ, Gabriel jie ehe kpo trukaa etsɔɔ lɛ yɛ tsofa-kɛ-ŋmashãa latɛ lɛ masɛi.\nEkã shi faŋŋ akɛ, enɛ hã gbeyei mɔ Zakaria waa. Shi bɔfo lɛ hã Zakaria tsui ekɛɛ: “Kaashe gbeyei, Zakaria, ejaakɛ abo fai ní okɛ hiɛdɔɔ kpaa lɛ toi, ni oŋa Elizabet lɛ, ebaafɔ binuu ehã bo, ni obaawo lɛ gbɛ́i akɛ Yohane.” Gabriel kɛshi sɛɛ akɛ, Yohane baatsɔ “agbo yɛ Yehowa hiɛ,” ni ebaasaa “mɛi eto Yehowa.”—Luka 1:13-17.\nZakaria na enɛ akɛ nɔ ko ni nyɛŋ aba mli kɔkɔɔkɔ. Mɛni hewɔ? Yɛ afii ni lɛ kɛ Elizabet fɛɛ eye lɛ hewɔ. No hewɔ lɛ, Gabriel kɛɛ lɛ akɛ: “Obaatɔ mu, ni onyɛŋ owie kɛyashi gbi nɔ ni nibii nɛɛ baaba mli, ejaakɛ oheee miwiemɔi . . . lɛ oyeee.”—Luka 1:20.\nNakai be lɛ mli fɛɛ lɛ, mɛi ni yɔɔ kpo lɛ nɔ lɛ ahiɛ miifee amɛ yaa, ejaakɛ Zakaria eyatsɛ tsɔ yɛ sɔlemɔtsu lɛ mli. Naagbee lɛ, eje kpo, shi enyɛɛɛ ewie. Eniji kɛkɛ ekɛfeɔ okadii. Mɛi lɛ kɔ sɛɛ akɛ, eyana naakpɛɛ nɔ ko yɛ sɔlemɔtsu lɛ mli.\nBe ni Zakaria gbe esɔɔmɔ lɛ naa yɛ sɔlemɔwe lɛ, eku esɛɛ etee eshĩa. No sɛɛ etsɛɛɛ lɛ, Elizabet ŋɔ hɔ! Be ni Elizabet mɛɔ be ni ebaafɔ lɛ, ekɛ ehe tee nyɔji enumɔ, koni mɛi akana lɛ.\nNo sɛɛ lɛ, Gabriel jie ehe kpo nɔ ni ji shii enyɔ nɔ. Namɔ ejie ehe kpo etsɔɔ? Ejie ehe kpo etsɔɔ oblayoo ko ni boteko gbalashihilɛ mli, ní atsɛɔ lɛ Maria ni yɔɔ Nazaret maŋ lɛ mli, yɛ Galilea kpokpaa lɛ nɔ lɛ. Nazaret yɛ Yerusalem kooyi. Mɛni bɔfo lɛ kɛɛ lɛ? Ekɛɛ lɛ akɛ: “Ohiɛ eba nyam yɛ Nyɔŋmɔ hiɛ.” Gabriel kɛshi sɛɛ ehã Maria akɛ: “Naa! obaaná musu ni obaafɔ binuu, ni obaawo lɛ gbɛ́i akɛ Yesu.” Ekɛfata he akɛ: “Mɔ nɛɛ baatsɔ agbo ni abaatsɛ lɛ Mɔ ni Nɔ Kwɔ Fe Fɛɛ lɛ Bi, . . . ni ebaaye Yakob we lɛ nɔ Maŋtsɛ kɛya naanɔ, ni e-Maŋtsɛyeli lɛ sɛɛ efoŋ.”—Luka 1:30-33.\nŊwanejee ko bɛ he akɛ, Gabriel nu he akɛ eji hegbɛ kpele ni ená akɛ ekɛ saji enyɔ nɛɛ ahã. Be ni wɔkaneɔ Yohane kɛ Yesu he saji babaoo lɛ, wɔbaana nɔ hewɔ ni saji ni jɛ ŋwɛi nɛɛ ahe hiaa waa lɛ.\nNamɔ kɛ saji enyɔ ni he hiaa ni jɛ ŋwɛi lɛ hã?\nNamɛi akɛ saji enyɔ nɛɛ hã?\nKɛ́ okwɛ lɛ, mɛni hewɔ ewa waa akɛ abaahe saji ni jɛ ŋwɛi nɛɛ aye lɛ?


1 Korintobii 2 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n1 Korintobii 2:1-16\nPaulo shiɛ yɛ Korinto (1-5)\nNyɔŋmɔ hiɛshikamɔ lɛ nɔ bɛ (6-10)\nMumɔŋ gbɔmɔ kɛ heloŋ gbɔmɔ (11-16)\n2 No hewɔ lɛ, nyɛmimɛi, be ni miba nyɛŋɔɔ lɛ, jeee wiemɔi wuji loo hiɛshikamɔ ni eteke nɔ mikɛba ni mibajaje Nyɔŋmɔ teemɔŋ sane krɔŋkrɔŋ lɛ mitsɔɔ nyɛ. 2 Ejaakɛ mikpɛ mli akɛ mileŋ nɔ ko yɛ nyɛteŋ akɛ ja Yesu Kristo, kɛ gbe ni agbe lɛ yɛ tso jaŋŋ lɛ nɔ lɛ kɛkɛ. 3 Ni miba nyɛŋɔɔ kɛ gbedemɔ kɛ gbeyeishemɔ kɛ hekpokpomɔ babaoo; 4 ni miwiemɔi kɛ nɔ ni mishiɛ lɛ, jeee hiɛshikamɔ wiemɔi ni hãa mɔ yiŋ tsɔɔ mikɛtsu nii, shi moŋ wiemɔi ni jieɔ mumɔ kɛ hewalɛ kpo, 5 koni nyɛhemɔkɛyeli lɛ akadamɔ gbɔmɛi ahiɛshikamɔ nɔ, shi moŋ edamɔ Nyɔŋmɔ hewalɛ nɔ. 6 Agbɛnɛ, wɔwieɔ hiɛshikamɔ he yɛ mɛi ni edara yɛ mumɔŋ lɛ ateŋ, shi jeee shihilɛ gbɛjianɔtoo nɛɛ* mli hiɛshikamɔ loo shihilɛ gbɛjianɔtoo nɛɛ mli nɔyelɔi ni baaho aya lɛ ahiɛshikamɔ lɛ he wɔwieɔ. 7 Moŋ lɛ, wɔwieɔ Nyɔŋmɔ hiɛshikamɔ lɛ he yɛ teemɔŋ sane krɔŋkrɔŋ ni ji hiɛshikamɔ ni aŋɔtee lɛ mli, nɔ ni Nyɔŋmɔ kpɛ mli eto dani ato shihilɛi agbɛjianɔtoi lɛ shishi kɛhã wɔnunyam lɛ. 8 Hiɛshikamɔ nɛɛ ji nɔ ni shihilɛ gbɛjianɔtoo nɛɛ* mli nɔyelɔi lɛ ateŋ mɔ kome folo po náaa ale lɛ, ejaakɛ eji amɛná amɛle kulɛ, amɛgbeŋ anunyam Nuŋtsɔ lɛ.* 9 Shi taakɛ aŋma lɛ, akɛ: “Nibii ni Nyɔŋmɔ esaa eto mɛi ni sumɔɔ lɛ lɛ, hiŋmɛi enako ni toi hu nuko, asaŋ ebako gbɔmɔ ko tsui mli.” 10 Ejaakɛ wɔ ji mɛi ni Nyɔŋmɔ etsɔ emumɔ lɛ nɔ ejie kpo etsɔɔ wɔ, ejaakɛ mumɔ lɛ taoɔ nibii fɛɛ mli, Nyɔŋmɔ nibii ni mli kwɔlɔ lɛ po. 11 Shi gbɔmɛi ateŋ namɔ le gbɔmɔ ko he nibii akɛ ja gbɔmɔ lɛ mumɔ ni yɔɔ emli lɛ? Nakai nɔŋŋ hu, mɔ ko mɔ ko leee Nyɔŋmɔ nibii lɛ, akɛ ja Nyɔŋmɔ mumɔ lɛ. 12 Agbɛnɛ, jeee je lɛ mumɔ lɛ wɔná, shi moŋ mumɔ ni jɛ Nyɔŋmɔ ŋɔɔ lɛ, koni wɔle nibii ni Nyɔŋmɔ eŋɔduro wɔ lɛ. 13 Wɔwieɔ nibii nɛɛ hu ahe, jeee wiemɔi ni gbɔmɛi ahiɛshikamɔ tsɔɔ wɔ wɔkɛwieɔ, shi moŋ nɔ ni mumɔ lɛ tsɔɔ wɔ, be mli ni wɔkɛ mumɔŋ wiemɔi gbalaa mumɔŋ saji amli lɛ.* 14 Shi heloŋ gbɔmɔ* lɛ, ekpɛlɛɛɛ Nyɔŋmɔ mumɔ lɛ nibii lɛ anɔ,* ejaakɛ amɛji kwashiai asane kɛhã lɛ; ni enyɛŋ nomɛi ele, ejaakɛ mumɔ akɛtaoɔ nomɛi amli. 15 Shi mumɔŋ gbɔmɔ* lɛ, etaoɔ nibii fɛɛ mli, shi lɛ diɛŋtsɛ lɛ, gbɔmɔ ko gbɔmɔ ko taooo emli. 16 Ejaakɛ “namɔ ebale Yehowa* jwɛŋmɔ, ní eeetsɔɔ lɛ nii?” Shi wɔ lɛ, wɔyɛ Kristo jwɛŋmɔ lɛ.\n^ Aloo “amɛgbeŋ anunyam Nuŋtsɔ lɛ yɛ tso jaŋŋ lɛ nɔ.”\n^ Aloo “be mli ni wɔkɛ mumɔŋ wiemɔi toɔ mumɔŋ saji ahe lɛ.”\n^ Aloo “gbɔmɔ ni hãa nibii ni eshweɔ kudɔɔ lɛ.”\n^ Aloo “eŋɔɔɔ Nyɔŋmɔ mumɔ lɛ nibii lɛ.”\n^ Aloo “gbɔmɔ ni hãa Nyɔŋmɔ mumɔ lɛ kudɔɔ lɛ.”\n1 Korintobii 2


Ezekiel 32 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nYaafo lala yɛ Farao kɛ Ejipt he (1-16)\nAfu Ejipt afata mɛi ni afoko amɛ ketia lɛ ahe (17-32)\n32 Ni yɛ afi ni ji 12 lɛ mli, yɛ nyɔɔŋ ni ji 12 lɛ mli, yɛ klɛŋklɛŋ gbi yɛ nyɔɔŋ lɛ mli lɛ nɔ lɛ, Yehowa kɛɛ mi ekoŋŋ akɛ: 2 “Gbɔmɔ bi,* lá Ejipt maŋtsɛ Farao he yaafo lala,* ni okɛɛ lɛ akɛ,‘Otamɔ jeŋmaji lɛ ajata* ni he wa,Shi ahã ofee diŋŋ. Otamɔ ŋshɔŋ loo agbo+ ni sereɔ gidigidi yɛ ofai lɛ amli,Okɛ onaji taa nui lɛ amli ni ohãa fai* lɛ amli woɔ muji.’ 3 Nɔ ni Nuŋtsɔ Ofe Yehowa kɛɛ nɛ: ‘Matsɔ jeŋmaji babaoo asafo nɔ mafɔ̃ miyaa lɛ maha onɔ,Ni amɛbaagbala bo kɛba yɛ mitsãani* lɛ mli. 4 Mashi bo yɛ shikpɔŋ lɛ nɔ;Mashɛ bo mafɔ̃ ŋa lɛ nɔ. Mahã ŋwɛi loofɔji fɛɛ abasɔmɔ onɔ,Ni mahã shikpɔŋ muu lɛ fɛɛ nɔ kooloi lɛ aye bo ni amɛtɔrɔ.+ 5 Mashɛ oheloo mafɔ̃ gɔji lɛ anɔNi mahã jɔi lɛ amli ayimɔ obɔbɔ kɛ ogbohii lɛ.+ 6 Mikɛ olá ni miiho waa lɛ baawu shikpɔŋ lɛ nɔ kɛyashi gɔji lɛ anɔ,Ni ebaayi fai lɛ amli obɔbɔ.’* 7 ‘Ni kɛ́ migbe bo tamɔ agbeɔ kane lɛ, maha ŋwɛii ahiɛ, ni mahã amɛŋulamii lɛ awo duŋ. Mikɛ atatui lɛ baaha hulu lɛ hiɛ,Ni nyɔɔŋtsere lɛ hu kpɛŋ.+ 8 Mahã ŋwɛi kanei ni kpɛlɛɔ lɛ fɛɛ awo duŋ yɛ ohewɔ,Ni mahã duŋ awo yɛ oshikpɔŋ lɛ nɔ,’ Nuŋtsɔ Ofe Yehowa kɛɛ. 9 ‘Mahã majimaji babaoo atsui aye kɛ́ minyiɛ omɛi ni aŋɔ amɛ nom lɛ ahiɛ kɛtee jeŋmaji krokomɛi amli lɛ,Kɛtee shikpɔji ni oleee lɛ anɔ lɛ.+ 10 Mahã majimaji babaoo ahe ajɔ̃ amɛhe,Ni gbeyei baamɔmɔ amɛmaŋtsɛmɛi lɛ yɛ ohewɔ kɛ́ miwó miklante lɛ nɔ yɛ amɛhiɛ lɛ. Amɛhe baakpokpo aahu, mɔ fɛɛ mɔ baashe gbeyei yɛ ewala hewɔ,Yɛ gbi ni obaagbee shi lɛ nɔ.’ 11 Ejaakɛ nɔ ni Nuŋtsɔ Ofe Yehowa kɛɛ nɛ: ‘Babilon maŋtsɛ lɛ klante lɛ baaba onɔ.+ 12 Mahã osafo babaoo lɛ anyɔnyɔi yɛ tawulɔi kãkãlɔi aklantei anaa,Jeŋmaji lɛ ateŋ mɛi ni yitseiaŋ wala waa ji amɛ fɛɛ.+ Amɛbaaba shwã ni Ejipt shwãa lɛ shi, ni abaakpãtã esafo babaoo lɛ fɛɛ ahiɛ.+ 13 Makpãtã eshĩa kooloi lɛ fɛɛ ahiɛ mafata enui babaoo lɛ ahe,+Ni gbɔmɔ nane ko etaŋ mli dɔŋŋ ni shĩa kooloi anane tokotai* hu etaŋ mli dɔŋŋ.’+ 14 ‘Nakai be lɛ mli lɛ, mahã amɛnui lɛ amli atse,Ni mahã amɛfai lɛ aho tamɔ mu,’ Nuŋtsɔ Ofe Yehowa kɛɛ. 15 ‘Kɛ́ Ejipt shikpɔŋ lɛ tsɔ amaŋfɔ kɛ shikpɔŋ ni akɛfeee nɔ ko, shikpɔŋ ni abɛɛ nɔ fɛɛ nɔ ni yɔɔ nɔ,+Kɛ́ migbe mɛi fɛɛ ni yɔɔ nɔ lɛ,Amɛbaaná amɛle akɛ, miji Yehowa.+ 16 Yaafo lala nɛ, ni bɔ fɛɛ bɔ ni fee lɛ mɛi baalá;Jeŋmaji lɛ abiyei lɛ baalá. Amɛbaalá yɛ Ejipt kɛ esafo babaoo lɛ ahewɔ,’ Nuŋtsɔ Ofe Yehowa kɛɛ.” 17 Kɛkɛ ni yɛ afi ni ji 12 lɛ mli, yɛ gbi ni ji 15 yɛ nyɔɔŋ lɛ mli lɛ nɔ lɛ, Yehowa kɛɛ mi akɛ: 18 “Gbɔmɔ bi,* wo yara yɛ Ejipt asafo babaoo lɛ ahewɔ, ni oba lɛ shi kɛya shikpɔŋ ni yɔɔ shishi lɛ nɔ, lɛ kɛ jeŋmaji ni he wala lɛ abiyei lɛ, ofata mɛi ni kpelekeɔ shi kɛyaa bu* lɛ mli lɛ ahe. 19 “‘Namɔ ohe yɔɔ fɛo fe lɛ? Kpelekemɔ shi ni oyakã mɛi ni afoko amɛ ketia lɛ amasɛi!’ 20 “‘Amɛbaanyɔnyɔi yɛ mɛi ni klante lɛ gbe amɛ lɛ ateŋ.+ Akɛ lɛ ehã klante lɛ; nyɛgbalaa lɛ kɛ esafo babaoo lɛ fɛɛ kɛyaa. 21 “‘Tawulɔi kãkãlɔi ni he wala fe fɛɛ lɛ baajɛ Gbonyobu* lɛ shishi tɔ̃ɔ amɛkɛ lɛ kɛ eyelikɛbualɔi lɛ awie. Bɔ fɛɛ bɔ ni fee lɛ, amɛbaakpeleke shi, akɛ klante lɛ baagbe amɛ ni amɛbaayakamɔ shi tamɔ mɛi ni afoko amɛ ketia lɛ. 22 Asiria kɛ esafo lɛ fɛɛ yɛ jɛmɛ. Amɛgbohii abui lɛ ebɔle ehe fɛɛ, amɛ fɛɛ amɛnyɔnyɔi yɛ klante lɛ naa.+ 23 Egbohii abui lɛ yɛ bu* lɛ mli tɔ̃ɔ, ni esafo lɛ fɛɛ ebɔle egbonyobu lɛ he fɛɛ, amɛ fɛɛ amɛnyɔnyɔi yɛ klante lɛ naa ejaakɛ amɛhã gbeyei mɔmɔ mɛi yɛ hiɛkãalɔi ashikpɔŋ lɛ nɔ. 24 “‘Elam+ kɛ esafo babaoo lɛ fɛɛ yɛ jɛmɛ, amɛbɔle egbonyobu lɛ he fɛɛ, amɛ fɛɛ amɛnyɔnyɔi yɛ klante lɛ naa. Mɛi ni afoko amɛ ketia ni hã gbeyei mɔmɔ mɛi yɛ hiɛkãalɔi ashikpɔŋ lɛ nɔ lɛ ekpeleke shi kɛtee shikpɔŋ ni yɔɔ shishi lɛ nɔ. Amrɔ nɛɛ amɛkɛ mɛi ni kpelekeɔ shi kɛyaa bu* lɛ mli lɛ baatere amɛhiɛgbele lɛ. 25 Amɛŋmɛ saa amɛhã lɛ yɛ mɛi ni agbe lɛ ateŋ, ni esafo babaoo lɛ fɛɛ ebɔle egbohii abui lɛ ahe fɛɛ. Amɛ fɛɛ lɛ, afoko amɛ ketia ni akɛ klante lɛ gbe amɛ, ejaakɛ amɛhã gbeyei mɔmɔ mɛi yɛ hiɛkãalɔi ashikpɔŋ lɛ nɔ; ni amɛkɛ mɛi ni kpelekeɔ shi kɛyaa bu* lɛ mli lɛ baatere amɛhiɛgbele lɛ. Akɛ lɛ efɔ̃ mɛi ni agbe lɛ ateŋ. 26 “‘Meshek kɛ Tubal+ kɛ amɛsafo* babaoo lɛ fɛɛ yɛ jɛmɛ. Amɛgbohii* abui lɛ ebɔle ehe fɛɛ. Amɛ fɛɛ lɛ, afoko amɛ ketia, ni akɛ klante lɛ tsu amɛmli, ejaakɛ amɛhã gbeyei mɔmɔ mɛi yɛ hiɛkãalɔi ashikpɔŋ lɛ nɔ. 27 Ani amɛyakamɔŋ tawulɔi kãkãlɔi ni afoko amɛ ketia ni nyɔnyɔi ni kpeleke shi kɛtee Gbonyobu* lɛ mli kɛ amɛtawuu nibii lɛ amasɛi? Ni amɛkɛ amɛklantei lɛ baawo amɛyitsei ashishi* ni amɛkɛ amɛhe eshai lɛ baashwie amɛwui lɛ anɔ, ejaakɛ tawulɔi kãkãlɔi nɛɛ hã gbeyei mɔmɔ mɛi yɛ hiɛkãalɔi ashikpɔŋ lɛ nɔ. 28 Shi bo lɛ, abaakumɔ bo yɛ mɛi ni afoko amɛ ketia lɛ ateŋ, ni okɛ mɛi ni akɛ klante lɛ gbe amɛ lɛ baakamɔ shi. 29 “‘Edom+ kɛ emaŋtsɛmɛi lɛ kɛ elumɛi lɛ fɛɛ yɛ jɛmɛ, eyɛ mli akɛ amɛji hii kãkãlɔi moŋ, shi akɛ amɛ yashwie mɛi ni klante lɛ gbe amɛ lɛ ateŋ; amɛ hu amɛkɛ mɛi ni afoko amɛ ketia+ lɛ kɛ mɛi ni kpelekeɔ shi kɛyaa bu* lɛ mli lɛ baakamɔ shi. 30 “‘Kooyigbɛ lumɛi* lɛ fɛɛ, kɛ Sidonbii+ lɛ fɛɛ, mɛi ni yɛ bɔ ni amɛhe wala waa ni amɛhãa gbeyei mɔmɔɔ mɛi lɛ fɛɛ sɛɛ lɛ, amɛkɛ hiɛgbele kpeleke shi kɛtee lɛ hu yɛ jɛmɛ. Afoko amɛ ketia, ni amɛkɛ mɛi ni akɛ klante lɛ gbe amɛ lɛ baakamɔ shi, ni amɛkɛ mɛi ni kpelekeɔ shi kɛyaa bu* lɛ mli lɛ baatere amɛhiɛgbele lɛ. 31 “‘Farao baana enɛɛmɛi fɛɛ, ni ebaatsɛ etsui eŋmɛ emli yɛ nibii fɛɛ ni ba esafo babaoo lɛ anɔ lɛ ahewɔ;+ akɛ klante lɛ baagbe Farao kɛ esraafoi lɛ fɛɛ,’ Nuŋtsɔ Ofe Yehowa kɛɛ. 32 “‘Akɛni Farao kɛ esafo babaoo lɛ fɛɛ hã gbeyei mɔmɔ mɛi yɛ hiɛkãalɔi ashikpɔŋ lɛ nɔ hewɔ lɛ, akɛ amɛ baaŋmɛ mɛi ni afoko amɛ ketia lɛ, mɛi ni akɛ klante lɛ gbe amɛ lɛ amasɛi,’ Nuŋtsɔ Ofe Yehowa kɛɛ.”\n^ Loo “ajata oblanyo kɛ ekuɛ he tsɔi.”\n^ Hebri sht. ŋm., “amɛfai.”\n^ Loo “adrã.”\n^ Hebri sht. ŋm., “Ni obaayi fai lɛ ashishi obɔbɔ; Ni abaajɛ omli ayi fai lɛ ashishi obɔbɔ.”\n^ Hebri sht. ŋm., “esafo.”\n^ Hebri sht. ŋm., “Egbohii.”\n^ Eeenyɛ efee akɛ, enɛ kɔɔ bɔ ni afuɔ tawulɔi kɛ amɛklantei lɛ kɛwoɔ amɛhiɛ nyam lɛ he.\n^ Loo “hiɛnyiɛlɔi.”


Mateo 24 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nBE NI KRISTO EBA LƐ HE OKADI (1-51)\nTai, hɔji, shikpɔŋhosomɔi (7)\nAbaashiɛ sane kpakpa lɛ (14)\nAmanehulu kpeteŋkpele (21, 22)\nGbɔmɔ Bi lɛ okadi (30)\nAgbami tso lɛ (32-34)\nTamɔ Noa gbii lɛ (37-39)\nNyɛyaa nɔ nyɛbua (42-44)\nNyɔŋ anɔkwafo lɛ kɛ nyɔŋ fɔŋ ko (45-51)\n24 Agbɛnɛ be ni Yesu miije kpo kɛmiijɛ sɔlemɔwe lɛ, ekaselɔi lɛ ba eŋɔɔ ni amɛbatsɔɔ lɛ sɔlemɔwe lɛ tsũi lɛ. 2 Ehere amɛnɔ ekɛɛ: “Te nyɛmiina nibii nɛɛ fɛɛ? Lɛɛlɛŋ, miikɛɛ nyɛ akɛ, ashiŋ tɛ kome yɛ eko nɔ yɛ biɛ kɔkɔɔkɔ, ní atsiŋ atswaŋ shi.” 3 Be ni eta shi yɛ Oliv Gɔŋ lɛ nɔ lɛ, kaselɔi lɛ pɛ ba eŋɔɔ amɛbakɛɛ: “Kɛɛmɔ wɔ, mɛɛ be nibii nɛɛ baaba mli, ni mɛni baafee be ni oba lɛ* kɛ shihilɛ gbɛjianɔtoo lɛ* naagbee gbii lɛ he okadi lɛ?” 4 Yesu hã amɛ hetoo akɛ: “Nyɛkwɛa jogbaŋŋ koni mɔ ko akalaka nyɛ, 5 ejaakɛ mɛi babaoo baaba yɛ migbɛ́i mli abakɛɛ akɛ, ‘Miji Kristo lɛ,’ ni amɛbaalaka mɛi babaoo. 6 Nyɛbaanu tai kɛ tai amaniɛbɔi ahe. Nyɛkwɛa ni nyɛtsui akafãa, ejaakɛ esa akɛ nibii nɛɛ aba mli, shi naagbee lɛ shɛko. 7 “Ni jeŋmaŋ baate shi awo jeŋmaŋ, ni maŋtsɛyeli baate shi awo maŋtsɛyeli, ni hɔji kɛ shikpɔŋhosomɔi baaba yɛ heihei. 8 Enɛɛmɛi fɛɛ lɛ, kɔmɔmɔi lɛ abɔimɔ ni. 9 “Kɛkɛ lɛ mɛi baaŋɔ nyɛ amɛhã amanehulu ni amɛbaagbe nyɛ, ni jeŋmaji lɛ fɛɛ baanyɛ nyɛ yɛ migbɛ́i lɛ hewɔ. 10 Agbɛnɛ hu, mɛi pii anane baatɔ̃tɔ ni amɛbaajiejie amɛhe amɛhã ni amɛbaanyɛnyɛɛ amɛhe. 11 Amale gbalɔi pii baate shi ni amɛbaalaka mɛi pii; 12 ni akɛni mlatɔmɔ baaya nɔ afa hewɔ lɛ, mɛi pii asuɔmɔ he baajɔ. 13 Shi mɔ ni efi shi kɛyawula shi* lɛ, abaahere eyiwala. 14 Ni abaashiɛ Maŋtsɛyeli lɛ he sane kpakpa nɛɛ yɛ shikpɔŋ lɛ nɔ* fɛɛ koni akɛye jeŋmaji lɛ fɛɛ odase, ni no sɛɛ lɛ naagbee lɛ baaba. 15 “No hewɔ lɛ, kɛ́ nyɛhiŋmɛi gba nihiinii ni kɛ amaŋfɔfeemɔ baa lɛ nɔ, taakɛ atsɔ gbalɔ Daniel nɔ awie lɛ, akɛ edamɔ he krɔŋkrɔŋ ko lɛ (mɔ ni kaneɔ lɛ, ekɛ sanesɛɛkɔmɔ atsu nii), 16 no lɛ mɛi ni yɔɔ Yudea lɛ abɔi foijee kɛya gɔji lɛ anɔ. 17 Mɔ ni yɔɔ tsu yiteŋ lɛ akakpeleke shi eyakɔlɔ eshĩa mli nibii, 18 ni mɔ ni yɔɔ ŋmɔ mli lɛ, ekaku esɛɛ eyakɔ etade nɔhaanɔ. 19 Kpoo hã yeihɔlɔi kɛ mɛi ni miihã fufɔ yɛ nakai gbii lɛ amli lɛ! 20 Nyɛyaa nɔ nyɛsɔlea koni nyɛfoijee lɛ akaba yɛ fɛ̃i be mli loo yɛ Hejɔɔmɔ Gbi lɛ nɔ; 21 ejaakɛ no mli lɛ amanehulu kpeteŋkpele ni anako enɔ dã kɛjɛ je lɛ shishijee aahu kɛbashi amrɔ nɛɛ, dabi, ni asaŋ eko baŋ dɔŋŋ lɛ baaba. 22 Anɔkwa, kɛ́ afooo nakai gbii lɛ anɔ kuku lɛ, ahereŋ heloo ko heloo ko yiwala; shi mɛi ni ahala lɛ ahewɔ lɛ, abaafo nakai gbii lɛ anɔ kuku. 23 “Ni kɛ́ mɔ ko kɛɛ nyɛ akɛ, ‘Naa! Kristo lɛ yɛ biɛ,’ loo, ‘Jɛmɛ!’ lɛ, nyɛkahea nyɛyea. 24 Ejaakɛ amale Kristoi kɛ amale gbalɔi baate shi ni amɛbaafee okadii kɛ naakpɛɛ nii wuji koni amɛkɛlaka mɛi, kɛ́ aaahi lɛ mɛi ni ahala lɛ tete. 25 Naa! Mitsɔ hiɛ mibɔ nyɛ kɔkɔ. 26 No hewɔ lɛ, kɛ́ mɛi kɛɛ nyɛ akɛ, ‘Naa! Eyɛ ŋa lɛ nɔ’* lɛ, nyɛkajea kpo; ‘Naa! Eyɛ piai lɛ amli’ lɛ, nyɛkahea nyɛyea. 27 Ejaakɛ bɔ ni sarawai gbalaa kɛjɛɔ boka ni amɛkpɛɔ kɛyaa anai lɛ, nakai nɔŋŋ be ni gbɔmɔ Bi lɛ eba* lɛ baatamɔ. 28 He fɛɛ he ni gbonyo* kã lɛ, jɛmɛ okropɔŋi baabua amɛhe naa yɛ. 29 “Nakai gbii lɛ amli amanehulu lɛ sɛɛ nɔŋŋ lɛ, hulu lɛ baawo duŋ, ni nyɔŋtsere lɛ kpɛŋ, ni ŋulamii lɛ baajɛ ŋwɛi abatswiatswiaa shi, ni abaahoso ŋwɛi hewalɛi lɛ. 30 Kɛkɛ lɛ, gbɔmɔ Bi lɛ okadi lɛ baapue yɛ ŋwɛi, ni shikpɔŋ lɛ nɔ wekui lɛ baagbala amɛhe mai kɛtsɔɔ akɛ amɛmiiye awerɛho, ni amɛbaana gbɔmɔ Bi lɛ akɛ eeba yɛ ŋwɛi atatui lɛ anɔ kɛ hewalɛ kɛ anunyam kpele. 31 Ni ebaatsu ebɔfoi lɛ kɛ tɛtɛrɛmantɛrɛ gbɛɛmɔ ni naa wa, ni amɛbaabua ehalamɔbii lɛ anaa kɛaajɛ kɔɔyɔi ejwɛ lɛ anɔ, kɛjɛ ŋwɛi naagbeehe kome kɛyashi naagbeehe kroko. 32 “Agbɛnɛ, nyɛkasea agbami tso lɛ he nɔkwɛmɔnɔ* nɛɛ: Kɛ́ enine fɔ lɛ fee frɔ̃frɔ̃, ni efũ bai nɔŋŋ lɛ, nyɛle akɛ latsaa be eshɛ etã. 33 Nakai nɔŋŋ nyɛ hu, kɛ́ nyɛna nibii nɛɛ fɛɛ lɛ, nyɛnáa nyɛlea akɛ eshɛ shinai lɛ anaa etã. 34 Lɛɛlɛŋ, miikɛɛ nyɛ akɛ, nɛkɛ yinɔ nɛɛ hoŋ eyaŋ kɔkɔɔkɔ kɛyashi nibii nɛɛ fɛɛ baaba mli. 35 Ŋwɛi kɛ shikpɔŋ baaho aya, shi miwiemɔi lɛ hoŋ eyaŋ kɔkɔɔkɔ. 36 “Nakai gbi lɛ kɛ nakai ŋmɛlɛtswaa lɛ, mɔ ko mɔ ko leee, bɔfoi ni yɔɔ ŋwɛi lɛ tete loo Bi lɛ tete leee, ja Tsɛ lɛ kɛkɛ. 37 Ejaakɛ bɔ ni Noa gbii lɛ fee lɛ, nakai nɔŋŋ be ni gbɔmɔ Bi lɛ eba* lɛ hu baatamɔ. 38 Ejaakɛ taakɛ eji yɛ gbii ni tsɔ Nu Afua lɛ hiɛ lɛ amli, ni mɛi miiyeyee nii, amɛmiinunuu nii, hii miibote gbalashihilɛ mli, ni akɛ yei hu miihã gbãla, kɛyashi gbi ni Noa bote adeka lɛ mli, 39 ni amɛkɛ amɛjwɛŋmɔ eyaaa nɔ kɛyashi Nu Afua lɛ ba ebabɛɛ amɛ fɛɛ kɛtee lɛ, nakai nɔŋŋ be ni gbɔmɔ Bi lɛ eba lɛ baatamɔ. 40 No mli lɛ, hii enyɔ baahi ŋmɔ mli; abaaŋɔ mɔ kome kɛya ni abaashi mɔ kroko lɛ. 41 Yei enyɔ baawiɛ yɛ wiɛtɛ nɔ; abaaŋɔ mɔ kome kɛya ni abaashi mɔ kroko lɛ. 42 No hewɔ lɛ, nyɛyaa nɔ nyɛbua, ejaakɛ nyɛleee gbi nɔ ni nyɛ-Nuŋtsɔ lɛ baaba. 43 “Shi nyɛnáa nyɛlea nɔ kome nɛɛ akɛ: Eji shĩatsɛ lɛ le nyɔɔŋ lɛ mli be* ni julɔ lɛ baaba kulɛ, ewɔŋ, ni eŋmɛŋ gbɛ ni agbu ewe lɛ awo mli. 44 Enɛ hewɔ lɛ, nyɛ hu nyɛsaa nyɛhe nyɛtoa, ejaakɛ nɔ ŋmɛlɛtswaa ni nyɛsusuuu akɛ no ni lɛ, gbɔmɔ Bi lɛ baaba. 45 “Namɔ tuuntu ji nyɔŋ anɔkwafo kɛ hiɛshikalɔ lɛ ni enuŋtsɔ lɛ eŋɔ lɛ eto ewebii anɔ koni ehã amɛ amɛniyenii yɛ be ni sa mli lɛ? 46 Nakai nyɔŋ lɛ yɛ miishɛɛ kɛ́ enuŋtsɔ lɛ ba ni ebanina lɛ akɛ eefee nakai! 47 Lɛɛlɛŋ, miikɛɛ nyɛ akɛ, ebaaŋɔ lɛ eto nibii fɛɛ ni eyɔɔ lɛ nɔ. 48 “Shi kɛ́ nakai nyɔŋ fɔŋ lɛ kɛɛ yɛ etsuiŋ akɛ, ‘Minuŋtsɔ lɛ miitsɛ,’ 49 ni ebɔi enanemɛi nyɔji lɛ yii, ni ekɛ mɛi ni ale amɛ jogbaŋŋ akɛ amɛji dãatɔlɔi lɛ bɔi niyeli kɛ ninumɔ lɛ, 50 nakai nyɔŋ lɛ nuŋtsɔ lɛ baaba yɛ gbi nɔ ni ekwɛɛɛ lɛ gbɛ, kɛ ŋmɛlɛtswaa nɔ ni eleee, 51 ni ebaagbala etoi waa, ni ebaahã lɛ egbɛhe yɛ osatofoi lɛ ateŋ. Jɛmɛ ji he ni ebaafo ni ebaakpe enyanyɔjiashi yɛ.\n^ Aloo “yinɔ lɛ.” Kwɛmɔ Wiemɔi Titrii Amligbalamɔ lɛ.\n^ Aloo “shikpɔŋ lɛ nɔ hei ni mɛi yɔɔ.”\n^ Hela wiemɔ ni akɛtsu nii lɛ kɔɔ gbɔmɔ loo kooloo ni egbo he.\n^ Aloo “nyɔɔŋ buu be.”


Blema lɛji; Gbɛi ni Atsɔɔ nɔ Abaa Loo Yi | Ani Ole?\nKANEMƆ YƐ Afrikaans Albania Amharic Arabic Armenia Aymara Azerbaijani Azerbaijani (Cyrillic) Blɔfo Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Finland French Ga Georgia Germany Guarani Haitian Creole Hebri Hela Hiligaynon Hungary Igbo Iloko Indonesia Italia Japan Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korea Krio Lingala Lithuania Luganda Luo Macedonia Malagasy Malay Malta Maya Mazatec (Huautla) Moore Myanmar Nepali Ngabere Norway Nyaneka Nzema Ossetia Otetela Papiamento (Aruba) Papiamento (Curaçao) Persia Poland Portugal Punjabi Quechua (Bolivia) Romania Russia Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tatar Thailand Tigrinya Tshiluba Tsonga Turkey Twi Ukrain Umbundu Vietnam Xhosa Yoruba Zande Zulu\nMɛni blema lɛlɛkpɛlɔi lɛ kɛtsimɔ amɛlɛji lɛ ahe bui lɛ bɔ ni afee ni nu akaya mli?\nLionel Casson, ni le blema lɛji ahe saji waa lɛ, tsɔɔ nɔ ni lɛlɛkpɛlɔi ni hi shi yɛ Roma nɔyeli beaŋ lɛ feɔ kɛ́ amɛkpɛ lɛlɛ amɛgbe naa ni amɛtsimɔ ehe fɔji lɛ fɛɛ lɛ. Bei pii lɛ, “amɛkɛ amã loo nibii tamɔ nakai tsimɔɔ plɛkoobii lɛ anaa loo amɛkɛkpaa lɛlɛ lɛ hewɔŋ fɛɛ, kɛkɛ lɛ, amɛkɛ nɔ ko ni tamɔ kootaa ekpa emligbɛ.” Afii babaoo dani Roma nɔyeli beaŋ baashɛ lɛ, blema Akkadbii lɛ kɛ Babilonbii lɛ hu kɛ amã tsu nii kɛtsimɔ amɛlɛji lɛ ahe bui lɛ koni nu akabote mli.\nAsɛ̃ɛɛ amã nu henɔ nɛɛ he yɛ maji ni awie he yɛ Biblia lɛ mli lɛ amli\nHebri Ŋmalɛi lɛ wie amã ni akɛtsĩmɔɔ fɔji ahe yɛ 1 Mose 6:14 lɛ. Ekã shi faŋŋ akɛ, Hebri wiemɔ ni atsɔɔ shishi akɛ “amã” lɛ ji suŋ amã, ni eji adebɔɔ naa amã ko ni ajeɔ yɛ mu ŋmɔŋ mli.\nAyɛ adebɔɔ naa amã srɔtoi enyɔ—eko tamɔ nu, ni eko hu tamɔ tɛ. Blemabii ni kpɛɔ lɛlɛ lɛ kɛ amã ni tamɔ nu lɛ tsu nii; amɛkɛkpaa amɛlɛji lɛ ahe ní amɛfutuuu mli. Kɛ́ akɛ amã nɛɛ kpa lɛlɛ lɛ he lɛ, egbiɔ ni ewaa keketee kɛtsimɔɔ lɛlɛ lɛ he fɔji fɛɛ koni nu akanyɛ ebote mli.\nAsɛ̃ɛɛ amã he yɛ maji ni awie he yɛ Biblia lɛ mli lɛ amli. Sidim Jɔɔ lɛ, ni yɔɔ Ŋoo Ŋshɔ lɛ kpokpaa lɛ nɔ lɛ, ‘mli eyi tɔ kɛ amã bui sɔŋŋ.’—1 Mose 14:10.\nMɛɛ gbɛi anɔ blemabii lɛ tsɔ amɛbaa loo yi koni ekafite?\nKɛjɛ blema tɔ̃ɔ akɛ loo bɔi niyeli. Yesu bɔfoi lɛ ateŋ mɛi komɛi yaa wuo yɛ Galilea Ŋshɔ lɛ mli dani amɛbafata ehe kɛbɔi gbɛfãa. (Mateo 4:18-22) Kɛ́ hooo kwraa lɛ, abaa looi ni agbeɔ yɛ jɛmɛ lɛ ekomɛi ayi koni ekafite yɛ hei komɛi ni kɛ ŋshɔ lɛ naa jekɛɛɛ.\nBlema mizraimbii wolɛi lɛ ahe mfoniri ni akpɛ yɛ tso mli\nAkɛ gbɛi ni blema Galileabii lɛ tsɔ nɔ kɛbaa loo yi lɛ miitsu nii lolo yɛ hei komɛi. Klɛŋklɛŋ lɛ, ajieɔ loo lɛ mli nii lɛ, kɛkɛ lɛ afɔ loo lɛ he yɛ nu mli. Wolo ko (Studies in Ancient Technology) tsɔɔ gbɛi ni amɛtsɔ nɔ amɛbaa loo yi lɛ mli akɛ, “akɛ ŋoo kpɔbii kpɔbii woɔ eshwushwɔi, edaaŋ, kɛ ehe totoi lɛ amli. Atoɔ loo lɛ yɛ nɔ ko nɔ, kɛkɛ lɛ akɛ ŋoo eshwã nɔ, ahiɛ nakai feemɔ fiofio kɛyashi abaato fɛɛ agbe naa, kɛkɛ lɛ, akɛ nɔ ko tamɔ tsatsa ni egbi eha nɔ. Kɛ́ ema shi gbii 3 kɛmiimɔ gbii 5 lɛ, atoɔ ekoŋŋ ni ahãa nɔ ni yɔɔ shishi lɛ bajeɔ ŋwɛigbɛ, ni ahãa esaa eyeɔ gbii 3 kɛmiimɔ gbii 5 ekoŋŋ yɛ he ni aka yɛ lɛ. Yɛ nɛkɛ bei nɛɛ amli lɛ, nu ni yɔɔ loo lɛ mli lɛ fɛɛ ŋaa ni ŋoo lɛ boteɔ loo lɛ mli jogbaŋŋ. Kɛ́ aka agbe naa lɛ loo lɛ gbiɔ wesewese.”\nKɛ́ afee loo lɛ nɛkɛ lɛ, anyɛŋ atsɔɔ bei abɔ ni ebaaye dani ebaafite. Kɛ̃lɛ, akɛni blema Mizraimbii lɛ hɔ̃ɔ loo ni abaayi nɛɛ eko kɛtee Aram hewɔ lɛ, ehãa wɔnaa akɛ gbɛ nɛɛ ni atsɔ nɔ abaa loo yi lɛ mɔ shi jogbaŋŋ.\nAni ole?—July 2014


Mɛni Ji Baiblo ɔ?\n1, 2. Mɛni he je nɛ Baiblo ɔ ji nike ní nɛ se be nɛ je Mawu ngɔ ɔ?\nKE O huɛ ko ke mo nɔ́ ko nɛ́ o hyɛ we blɔ ɔ, kɛ o peeɔ o ní ha kɛɛ? O jeɔ nɔ́ ɔ amlɔ nɔuu nɛ o hyɛɔ. O bua jɔɔ wawɛɛ kaa o huɛ ɔ susu o he, nɛ o naa lɛ si.\n2 Baiblo ɔ ji nike ní nɛ je Mawu ngɔ. Wa be nyɛe maa na munyuhi nɛ ngɛ Baiblo ɔ mi ɔ ngɛ he kpa ko. Kaa nɔ hyɛmi nɔ́ ɔ, Baiblo ɔ tsɔɔ kaa Mawu bɔ hiɔwe, kɛ zugba, kɛ kekle nyumu kɛ yo ɔ. Sisi tomi mlaahi ngɛ Baiblo ɔ mi nɛ ma nyɛ maa ye bua wɔ ke waa kɛ nyagbahi ngɛ kpee. Baiblo ɔ tsɔɔ wɔ bɔ nɛ Mawu ma plɛ kɛ tsu e yi mi tomi he ní ha konɛ zugba a nɔ nɛ pee bua jɔmi. Baiblo ɔ ji nike ní nɛ se be!\n3. Ke o ya nɔ nɛ o kase Baiblo ɔ, mɛni se o ma ná?\n3 Be mi nɛ o ngɛ Baiblo ɔ kasee ɔ, o maa na kaa Mawu suɔ nɛ o pee e huɛ. Ke o ya nɔ nɛ o kase Mawu he ní ɔ, huɛ bɔmi nɛ ngɛ o kɛ lɛ nyɛ kpɛti ɔ mi maa wa wawɛɛ.\n4. Mɛni o bua jɔ he ngɛ Baiblo ɔ he?\n4 A tsɔɔ Baiblo ɔ sisi kɛ ya gbihi maa pee 2,600 mi, nɛ a pee ayɔ akpehi abɔ. Ngɛ je ɔ mi tsuo ɔ, nimli ayɔ akpehi abɔ ma nyɛ maa kane Baiblo ɔ ngɛ mɛ nitsɛmɛ a je gbi mi. Nɛ daa otsi ɔ, nimli ayɔ kake kɛ se a nine suɔ Baiblo ɔ eko nɔ! Niinɛ, womi ko be nɛ waa kɛ ma nyɛ maa to Baiblo ɔ he.\n5. Mɛni he je nɛ wa ma nyɛ ma de ke “Mawu mumi ɔ lɛ ha nɛ nihi ngma” Baiblo ɔ?\n5 “Mawu mumi ɔ lɛ ha nɛ nihi ngma” Baiblo ɔ nɛ. (Kane 2 Timoteo 3:16.) Se ni komɛ ma bi ke, ‘Ke nimli lɛ a ngma Baiblo ɔ, lɛɛ mɛni he je mɔ nɛ wa deɔ ke Baiblo ɔ je Mawu ngɔ ɔ?’ Baiblo ɔ ha sane bimi nɛ ɔ heto ke: “Mumi klɔuklɔu lɛ baa nihi a nɔ nɛ a tuɔ munyu kɛ jeɔ Mawu ngɔ.” (2 Petro 1:21) E ngɛ kaa tsɛ nɛ e bwɔ nɛ e de e bi ke e ngma sɛ womi ha lɛ. Ke e bi ɔ ngma sɛ womi ɔ, sɛ womi ɔ peeɔ mɛnɔ nɔ́? E peeɔ tsɛ ɔ nɔ́, se pi bi ɔ nɔ́. Jã kɛ̃ nɛ Baiblo ɔ hu peeɔ Mawu nɔ́, se pi nimli nɛ e gu a nɔ kɛ ngma a a nɔ́. Mawu kudɔ mɛ nɛ a ngma e susumihi. Ngɛ anɔkuale mi ɔ, Baiblo ɔ ji “Mawu munyu.”—1 Tesalonika Bi 2:13; hyɛ Nyagbe Ningma 2.\nA pee New World Translation of the Holy Scriptures ɔ ngɛ gbihi fuu a mi\nBAIBLO Ɔ MI MUNYU ƆMƐ DA\n6, 7. Mɛni he je nɛ wa ma nyɛ ma de ke Baiblo ɔ mi munyu ɔmɛ kɛ a he kpa gbi ɔ?\n6 A kɛ jeha nɛ hiɛ pe 1,600 lɛ ngma Baiblo ɔ. Nihi nɛ a ngma Baiblo ɔ hi si ngɛ be slɔɔtoslɔɔtohi a mi. A ti ni komɛ ya sukuu saminya, nɛ ni komɛ hu yɛ sukuu tsɔ. Kaa nɔ hyɛmi nɔ́ ɔ, a ti nɔ kake ji dɔkita. A ti ni komɛ hu ji ngmɔ huli, wo hɛli, to hyɛli, gbali, kojoli, kɛ matsɛmɛ. E ngɛ mi kaa nimli slɔɔtoslɔɔtohi lɛ ngma Baiblo ɔ mohu lɛɛ, se nɔ́ nɛ mɛ tsuo a ngma a kɛ a he kpa gbi. Baiblo ɔ de we nɔ́ ko ngɛ he kake nɛ e ya deɔ nɔ́ muno ngɛ he kpa. *\n7 Baiblo ɔ mi womi nɛ sɛ hlami ɔ tsɔɔ bɔ nɛ haomihi plɛ kɛ je sisi ngɛ je ɔ mi ha. Nɛ Baiblo ɔ mi nyagbe womi ɔ hu tsɔɔ bɔ nɛ Mawu ma plɛ kɛ po haomihi a se nɛ e maa pee zugba a paradeiso ha. Baiblo ɔ tu níhi nɛ ya nɔ ngɛ adesahi a yi nɔ sane mi jeha akpehi abɔ he munyu, nɛ e tsɔɔ kaa be tsuaa be ɔ, Mawu yi mi tomi baa mi.\n8. Mo ha nɔ hyɛmi ní komɛ nɛ tsɔɔ kaa níhi nɛ Baiblo ɔ de ngɛ je mi si kpami he ɔ da.\n8 A ngmɛ Baiblo ɔ konɛ nihi nɛ a hyɛ nɔ kɛ tsɔɔ je mi si kpami he ní ngɛ sukuu aloo sukuu bi nɛ a kɛ kase je mi si kpami he ní, se munyuhi nɛ Baiblo ɔ tu ngɛ je mi si kpami he ɔ da. Jã ji bɔ nɛ e sa nɛ waa hyɛ blɔ kaa womi nɛ je Mawu ngɔ ɔ maa hi. Kaa nɔ hyɛmi nɔ́ ɔ, ngɛ Mose Womi Nɛ Ji Etɛ ɔ mi ɔ, Mawu tsɔɔ Israel bi ɔmɛ nɔ́ nɛ e sa kaa a pee konɛ ke hiɔ nu nɔ ko ɔ, e ko sã nɔ kpa ko. A ngma nɔ́ nɛ ɔ kɛ wo Baiblo ɔ mi momoomo loko nihi ba le bɔ nɛ muawahi plɛɔ kɛ woɔ nɔ hiɔ ha. Jehanɛ se hu ɔ, Baiblo ɔ tsɔɔ kaa zugba a kpla si nɛ nɔ́ ko hɛɛ we lɛ, nɛ e ji anɔkuale.—Hiob 26:7.\n9. Mɛni anɔkuale nɛ Baiblo ngmali ɔmɛ ye ɔ tsɔɔ?\n9 Be fɛɛ be ɔ, níhi nɛ Baiblo ɔ deɔ ngɛ yi nɔ sane he ɔ da pɛpɛɛpɛ. Se níhi nɛ ngɛ yi nɔ sane he womihi fuu a mi ɔ dɛ kɛ pi si, ejakaa nihi nɛ a ngma a yi anɔkuale. Kaa nɔ hyɛmi nɔ́ ɔ, behi fuu ɔ, ke nihi ye a ma amɛ a nɔ kunimi ngɛ ta mi ɔ, a ngmɛ kɛ fɔɛ si. Se Baiblo ngmali ɔmɛ lɛɛ benɛ nihi ye Israel bi ɔmɛ a nɔ kunimi ɔ, a ngma kɛ fɔ si. A ngma yayamihi nɛ mɛ nitsɛmɛ a pee ɔ hu kɛ fɔ si. Kaa nɔ hyɛmi nɔ́ ɔ, ngɛ Mose Womi Nɛ Ji Eywiɛ ɔ mi ɔ, Mose ha nɛ wa na kaa e pee yayami nɛ hɛdɔ ngɛ he, nɛ Mawu gbla e tue. (4 Mose 20:2-12) Anɔkuale nɛ Baiblo ngmali ɔmɛ ye ɔ ha nɛ wa na kaa Baiblo ɔ je Mawu ngɔ. Enɛ ɔ tsɔɔ kaa wa ma nyɛ ma he Baiblo ɔ mi munyu ɔmɛ tsuo maa ye.\nWOMI NƐ GA WOMI KPAKPAHI SƆUU LƐ NGƐ MI\n10. Mɛni he je lɛ ga womi nɛ ngɛ Baiblo ɔ mi ɔ he hia wɔ mwɔnɛ ɔ?\n10 Baiblo ɔ, “Mawu mumi ɔ lɛ ha nɛ nihi ngma; nɛ e hi kɛ ha ní tsɔɔmi, kɛ ha hɛ mi kami, kɛ ha nɔ dlami.” (2 Timoteo 3:16) Niinɛ, ga womihi nɛ ngɛ Baiblo ɔ mi ɔ he hia wɔ mwɔnɛ ɔ. Yehowa le wa bɔ su, enɛ ɔ he ɔ, e le bɔ nɛ wa susuɔ níhi a he ha kɛ bɔ nɛ e peeɔ wɔ ngɛ níhi a he ha. E le wɔ pe bɔ nɛ wa le wɔ nitsɛmɛ wa he, nɛ e suɔ kaa wa ná bua jɔmi. E le nɔ́ nɛ hi ha wɔ kɛ nɔ́ nɛ maa ye wɔ awi.\n11, 12. (a) Mɛni ga kpakpahi nɛ Yesu wo wɔ ngɛ Mateo yi 5 kɛ ya si yi 7 ɔ? (b) Mɛni ji nɔ́ kpa ko hu nɛ wa ma nyɛ maa kase ngɛ Baiblo ɔ mi?\n11 Ke wa kane Mateo yi 5 kɛ ya si yi 7 ɔ, wa maa na ga womi kpakpa komɛ nɛ Yesu kɛ ha wɔ. Ga womi nɛ ɔmɛ tsɔɔ bɔ nɛ wa ma plɛ kɛ ná bua jɔmi, bɔ nɛ waa kɛ nihi maa hi si ha, bɔ nɛ wa maa sɔle ha, kɛ juɛmi nɛ e sa kaa waa hɛɛ ngɛ sika he. E ngɛ mi kaa e ngɔ ga womi nɛ ɔ kɛ ha jeha 2,000 sɔuu ji nɛ ɔ mohu, se e ma nyɛ maa ye bua wɔ mwɔnɛ ɔ.\n12 Ngɛ Baiblo ɔ mi ɔ, Yehowa ha wɔ sisi tomi mlaahi nɛ maa ye bua wɔ konɛ bua jɔmi nɛ hi wa weku mi, nɛ waa pee ní tsuli kpakpahi, nɛ waa kɛ nihi nɛ hi si ngɛ tue mi jɔmi mi. Ngɛ nimli nɛ wa ji, aloo he nɛ wa ngɛ, aloo nyagbahi nɛ waa kɛ kpeɔ ɔ se ɔ, Baiblo sisi tomi mlaahi ma nyɛ maa ye bua wɔ be tsuaa be.—Kane Yesaya 48:17; hyɛ Nyagbe Ningma 3.\nO MA NYƐ MA HE BAIBLO GBAMIHI MAA YE\nYesaya nɛ lɛ hu e piɛɛ Baiblo ngmali ɔmɛ a he ɔ gba kɛ fɔ si kaa a ma kpata Babilon hɛ mi\n13. Mɛni Yesaya gba kɛ fɔ si kaa e maa ba Babilon ma a nɔ?\n13 Baiblo gbamihi fuu ba mi momo. Kaa nɔ hyɛmi nɔ́ ɔ, Yesaya gba kɛ fɔ si kaa a ma kpata Babilon hɛ mi. (Yesaya 13:19) E tsɔɔ blɔ pɔtɛɛ nɛ a maa gu nɔ kɛ kpata ma a hɛ mi. Agbo nguanguahi ngɛ ma a nya, nɛ pa hu bɔle ma a. Se Yesaya gba kɛ fɔ si kaa pa a maa fã, nɛ a ma bli a agbo ɔmɛ hu kɛ fɔ si. Nihi nɛ ma tua ma a kɛ ma mi bi ɔmɛ be ta hwue, se a nine maa su ma a nɔ. Yesaya gba kɛ fɔ si po kaa nyumu ko nɛ a tsɛɛ lɛ ke Sirus ma kpata Babilon hɛ mi.—Kane Yesaya 44:27–45:2; hyɛ Nyagbe Ningma 4.\n14, 15. Kɛ Yesaya gbami ɔ plɛ kɛ ba mi ha kɛɛ?\n14 Benɛ a ngma gbami nɛ ɔ kɛ fɔ si jeha lafa enyɔ se ɔ, ta buli ya tua Babilon. Mɛnɔ lɛ nyɛɛ ta buli ɔmɛ a hɛ mi? Kaa bɔ nɛ gbami ɔ tsɔɔ ɔ, Sirus nɛ ji Persia matsɛ ɔ ji nɔ nɛ nyɛɛ a hɛ mi. Enɛ ɔ tsɔɔ kaa ní kpahi tsuo nɛ a gba kɛ fɔ si kɛ kɔ Babilon he ɔ maa ba mi.\n15 Jamɛ a nyɔ ɔ mi nɛ a ma tua Babilon ma a, ma mi bi ɔmɛ ngɛ ní yee nɛ a ngɛ ní nue. A susu kaa a ngɛ slɔkee, ejakaa a fia gbogbohi nɛ a ngɛ he wami kɛ wo ma a he, nɛ pa hu bɔle ma a. Sirus kɛ e ta buli ɔmɛ gba dɔ kɛ ha pa nɛ bɔle ma a, nɛ pa a fã. Nyu ɔ ba si bɔ nɛ sa, nɛ Persia ta buli ɔmɛ nyɛ nɛ a nyɛɛ mi. Se akɛnɛ gbogbo bɔle Babilon ma a he je ɔ, kɛ ta buli ɔmɛ ma plɛ kɛ sɛ ma a mi ha kɛɛ? Kaa bɔ nɛ gbami ɔ tsɔɔ ɔ, a bli ma a agbo ɔmɛ kɛ fɔ si, enɛ ɔ he ɔ, ta buli ɔmɛ nyɛ nɛ a sɛ ma a mi nɛ a ngɔ ma a be mi nɛ a kɛ ma mi bi ɔmɛ hwui ta.\n16. (a) Mɛni Yesaya gba kɛ kɔ Babilon he? (b) Kɛ wa plɛ kɛ le kaa Yesaya gbami ɔ ba mi ha kɛɛ?\n16 Yesaya gba kɛ fɔ si kaa nyagbenyagbe ɔ, Babilon ma a maa pee ma doku. E ngma ke: “Nɔ ko nɔ ko be lejɛ ɔ hie hu.” (Yesaya 13:20) Anɛ gbami nɛ ɔ ba mi lo? Mwɔnɛ ɔ, ke o ngɛ hlae nɛ o le he nɛ Babilon hi ɔ, e hi Iraq ma ngua nɛ ji Baghdad ɔ woyi je. Kɛ je Baghdad kɛ ya lejɛ ɔ kɛmi maa pee si tomi 50. Amlɔ nɛ ɔ, e ji ma doku, nɔ ko be lejɛ ɔ. Yehowa ‘kpata Babilon hɛ mi pɛsɛpɛsɛ kaa ma nɛ a bɛɛ mi.’—Yesaya 14:22, 23. *\nBabilon ma doku ɔ\n17. Mɛni he je nɛ waa kɛ wa hɛ ma nyɛ maa fɔ sihi tsuo nɛ Mawu wo ɔ nɔ ɔ?\n17 Akɛnɛ Baiblo gbamihi fuu ba mi momo he je ɔ, wa ma nyɛ ma ná hemi kɛ yemi ngɛ nɔ́ nɛ Baiblo ɔ de ngɛ hwɔɔ se he ɔ mi. Wa ma nyɛ ma ná nɔ mi mami kaa si nɛ Yehowa wo wɔ kaa e maa pee zugba a paradeiso ɔ maa ba mi. (Kane 4 Mose 23:19.) Niinɛ, wa ngɛ hɛ kɛ nɔ fɔmi kaa wa nine maa su ‘neneene wami nɛ Mawu nɛ yi lakpa a wo si kaa e ma ha wɔ benɛ a ná we nɛ a bɔ nɔ́ ko nɔ́ ko’ ɔ nɔ.—Tito 1:2. *\nBAIBLO Ɔ MA NYƐ MA TSAKE O SI HIMI\n18. Mɛni Paulo de ngɛ “Mawu munyu” ɔ he?\n18 Wa kase kɛ sɛ hlami kaa womi ko be nɛ waa kɛ ma nyɛ maa to Baiblo ɔ he. Munyuhi nɛ ngɛ mi ɔ kɛ a he kpa gbi. Munyuhi nɛ Baiblo ɔ tu ngɛ je mi si kpami loo yi nɔ sane he ɔ da. E woɔ wɔ ga kpakpa, nɛ gbamihi fuu ngɛ mi nɛ a ba mi momo. Se Baiblo ɔ nyɛɔ peeɔ nɔ́ kpa ko hulɔ. Bɔfo Paulo ngma ke: ‘Mawu munyu ɔ hɛ ngɛ, nɛ e ngɛ he wami.’ Mɛni lɔ ɔ tsɔɔ?—Kane Hebri Bi 4:12.\n19, 20. (a) Mɛni blɔ nɔ Baiblo ɔ maa gu kɛ ye bua mo konɛ o le bɔ nɛ o ngɛ ha tutuutu? (b) Mɛni o maa pee kɛ tsɔɔ kaa o bua jɔ Baiblo ɔ nɛ Mawu kɛ ha wɔ kaa nike ní ɔ he?\n19 Baiblo ɔ ma nyɛ ma tsake o si himi. E ma nyɛ ma ha nɛ o le bɔ nɛ o ngɛ ha tutuutu. E ma nyɛ maa ye bua mo konɛ o le nɔ́ tutuutu nɛ ngɛ o tsui kɛ o juɛmi mi. Kaa nɔ hyɛmi nɔ́ ɔ, eko ɔ, wa susu kaa wa suɔ Mawu. Se ja waa kɛ níhi nɛ Baiblo ɔ de ɔ tsuɔ ní loko wa ma nyɛ ma de ke wa suɔ Mawu niinɛ.\n20 Ngɛ anɔkuale mi ɔ, Baiblo ɔ ji womi nɛ je Mawu ngɔ. E suɔ nɛ o kane Baiblo ɔ, nɛ o kase, nɛ o bua nɛ jɔ he. O bua nɛ jɔ nike ní nɛ ɔ he, nɛ o ya nɔ nɛ o kase. Ke o pee jã a, o maa le yi mi nɛ Mawu to ngɛ adesahi a he ɔ. Wa ma susu yi mi nɛ Mawu to ngɛ adesahi a he ɔ he ngɛ yi nɛ nyɛɛ se ɔ mi.\n^ kk. 6 Ni komɛ deɔ ke munyuhi nɛ ngɛ Baiblo ɔ mi ɔ kɛ a he kpa we gbi, se lɔ ɔ, pi anɔkuale. Hyɛ womi nɛ ji The Bible—God’s Word or Man’s? nɛ Yehowa Odasefohi pee ɔ yi 7.\n^ kk. 16 Ke o suɔ kaa o maa kase Baiblo gbamihi fuu a he ní ɔ, o ma nyɛ maa hyɛ womiyo nɛ ji, A Book for All People nɛ Yehowa Odasefohi pee ɔ ba fa 27-29.\n^ kk. 17 Babilon hɛ mi kpatami ɔ ji Baiblo mi gbamihi nɛ ba mi ɔ a kpɛti kake pɛ kɛkɛ. O ma nyɛ maa na gbamihi nɛ kɔɔ Yesu Kristo he ɔ ngɛ Nyagbe Ningma 5 ɔ mi.\nANƆKUALE 1: BAIBLO Ɔ JE MAWU NGƆ\n“Ngmami tsuaa ngmami ɔ, Mawu mumi ɔ lɛ ha nɛ nihi ngma.”—2 Timoteo 3:16\nMɛni blɔ nɔ e slo Baiblo ɔ ngɛ womi kpahi a he ngɛ?\nA tsɔɔ Baiblo ɔ sisi kɛ ya gbihi maa pee 2,600 mi, nɛ a pee ayɔ akpehi abɔ.\nWa be nyɛe maa na munyuhi nɛ ngɛ Baiblo ɔ mi ɔ ngɛ he kpa ko.\n1 Tesalonika Bi 2:13\nMawu lɛ ngma Baiblo ɔ.\nMawu kudɔ nihi nɛ a ngma e susumihi.\nANƆKUALE 2: BAIBLO Ɔ JI GBAMI WOMI\n‘Mawu yi lakpa.’—Tito 1:2\nMɛni he je nɛ o ma nyɛ ma he Baiblo ɔ mi munyuhi maa ye ɔ?\nBaiblo ɔ sɛ hlami nɛ e gba kɛ fɔ si jeha lafahi abɔ kaa a ma kpata Babilon hɛ mi loko e ba mi.\nBaiblo gbamihi ngɛ mi bae amlɔ nɛ ɔ.\nWa ma nyɛ ma he nɔ́ nɛ Baiblo ɔ de ngɛ hwɔɔ se he ɔ maa ye.\nANƆKUALE 3: A PEE BAIBLO Ɔ KONƐ E YE BUA MO\n‘Imi ji Yehowa, nyɛ Mawu ɔ nɛ. I suɔ kaa ma tsɔse nyɛ, konɛ e hi ha nyɛ nitsɛmɛ.’—Yesaya 48:17\nMɛni o kase ngɛ Baiblo ɔ he?\nNíhi nɛ Baiblo ɔ de kɛ kɔ je mi si kpami he ɔ da.\nBaiblo ngmali ɔmɛ ye anɔkuale.\nYesu wo wɔ ga ngɛ bɔ nɛ wa ma plɛ kɛ ná bua jɔmi, bɔ nɛ waa kɛ nihi nɛ hi si saminya ha, bɔ nɛ wa ma plɛ kɛ sɔle ha, kɛ juɛmi nɛ e sa kaa waa hɛɛ ngɛ sika he.\nANƆKUALE 4: BAIBLO Ɔ MA NYƐ MA TSAKE O SI HIMI\n‘Mawu munyu ɔ hɛ ngɛ, nɛ e ngɛ he wami.’—Hebri Bi 4:12\nMɛni se o ma nyɛ ma ná ngɛ Mawu Munyu ɔ he?\nE ma nyɛ maa ye bua mo konɛ o nu Mawu yi mi tomi sisi.\nE ma nyɛ maa ye bua mo konɛ o le bɔ nɛ o ngɛ ha tutuutu.\nE ma nyɛ ma ha nɛ o le nɔ́ nɛ Mawu ngɛ hlae ngɛ o dɛ.\nMawu suɔ kaa o kane Baiblo ɔ, nɛ o kase, nɛ o bua nɛ jɔ he.


Anɛ Yehowa Odasefohi Ngɛ Mɛ Nitsɛmɛ A Baiblo Lo? | Sanehi Nɛ Nihi Pɔɔ Bimi\nKANE NGƐ Afrikaans Albanian Amharic Arabic Armenian Armenian (West) Azerbaijani Azerbaijani (Cyrillic) Bashkir Bassa (Cameroon) Batak (Toba) Bosnian Boulou Bulgarian Cambodian Catalan Cebuano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitumbuka Chol Chuvash Cibemba Croatian Czech Dangme Danish Digor Dutch English Estonian Ewe Fante Faroese Fijian Finnish French Ga Galician Garifuna Georgian German Greek Guarani Gun Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Italian Japanese Javanese Kabyle Kannada Kazakh Kikaonde Kinyarwanda Kirghiz Kirundi Kisi Kisonge Kongo Korean Krio Kwangali Kwanyama Lingala Lithuanian Low German Malagasy Malay Malayalam Maltese Mam Mapudungun Marathi Maya Mazatec (Huautla) Mende Mixe Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndonga Nepali Nias Norwegian Nzema Oromo Otetela Persian Polish Portuguese Punjabi Quechua (Ayacucho) Quechua (Cuzco) Rarotongan Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spania Sunda Swahili Swati Swedish Tagalog Tahitian Tajiki Tarascan Tatar Telugu Tetun Dili Thai Tigrinya Tojolabal Tok Pisin Tongan Totonac Tsonga Turkish Turkmen Tzeltal Tzotzil Ukrainian Urdu Uzbek Valencian Venda Vietnamese Welsh Xhosa Yoruba Zapotec (Isthmus) Zapotec (Lachiguiri) Zulu\nAnɛ Yehowa Odasefohi Ngɛ Mɛ Nitsɛmɛ A Baiblo Lo?\nYehowa Odasefohi ngɔ Baiblo sisi tsɔɔmi slɔɔtohi kɛ kase Baiblo ɔ. Se waa kɛ New World Translation of the Holy Scriptures ɔ tsuɔ ní wawɛɛ akɛnɛ Mawu biɛ ɔ je kpo ngɛ mi, nɛ bɔ nɛ a tsɔɔ sisi ha a da, nɛ e kanemi hu yi ɔ he je.\nMawu biɛ ɔ nɛ a kɛ tsu ní. Baiblo sisi tsɔɔli kɛ bu ha we Baiblo ɔ Ngmalɔ ɔ. Kaa nɔ hyɛmi nɔ́ ɔ, ngɛ Baiblo sisi tsɔɔmi ko mi ɔ, a ngma nihi nɛ a he hiɛ pe 70 nɛ a ye bua kɛ pee jamɛ a Baiblo ɔ a biɛ ngɛ ba fa nɛ tsɔɔ Baiblo ɔ peeli ɔ. Se ngɛ jamɛ a Baiblo ɔ nɔuu mi ɔ, a je Baiblo ɔ Ngmalɔ, nɛ ji Yehowa Mawu ɔ biɛ kɛ je mi kulaa!\nSe nihi nɛ a tsɔɔ New World Translation ɔ sisi ɔ ngɔ Mawu biɛ ɔ kɛ wo Baiblo ɔ mi hehi nɛ a je kpo ngɛ ɔmɛ, nɛ jehanɛ hu, a ngmɛ́ mɛ nitsɛmɛ a biɛ ngɛ Baiblo ɔ mi he ko.\nBɔ nɛ e da ha. Pi Baiblo sisi tsɔɔli tsuo nɛ a tsɔɔ Baiblo ɔ mi sɛ gbi ɔ sisi pɛpɛɛpɛ. Kaa nɔ hyɛmi nɔ́ ɔ, Baiblo sisi tsɔɔmi ko tsɔɔ Mateo 7:13 ɔ sisi ke: “Nyɛɛ sɛ agbo tokofii ɔ mi, ejakaa agbo nɛ kɛ nɔ yaa hɛl mi ɔ mi bli.” Se ngɛ blema Hela Ngmami ɔ mi ɔ, a kɛ munyu nɛ ji “hɛ mi kpatami” lɛ tsu ní, se pi “hɛl.” Eko ɔ, Baiblo sisi tsɔɔli ɔmɛ kɛ munyungu “hɛl” ɔ wo lejɛ ɔ akɛnɛ a he ye kaa a ma kpata yayami peeli a hɛ mi ngɛ hɛl la mi kɛ ya neneene ɔ he je. Se susumi nɛ ɔ dɛ Baiblo ɔ nɔ. Lɔ ɔ he ɔ, New World Translation ɔ tsɔɔ Mateo 7:13 ɔ sisi ngɛ blɔ nɛ da nɔ ke: “Nyɛɛ sɛ agbo tokofii ɔ mi, ejakaa agbo nɛ kɛ nɔ yaa hɛ mi kpatami mi ɔ mi bli.”\nBɔ nɛ e sisi numi yi ha. Baiblo sisi tsɔɔmi nɛ hi ɔ, pi nɛ e da pɛ kɛkɛ, se mohu, e sisi numi hu yi. Mo susu nɔ hyɛmi nɔ́ nɛ ɔ he nɛ o hyɛ. Ngɛ Roma Bi 12:11 ɔ, bɔfo Paulo kɛ Hela munyu ko tsu ní, nɛ nɔ́ nɛ e tsɔɔ ji, “mumi nɛ ngɛ fiae”. Sisi numi be munyu nɛ ɔ he, lɔ ɔ he ɔ, New World Translation ɔ tsɔɔ jamɛ a ngmami ɔ sisi bɔ nɛ e sisi numi be yee. E tsɔɔ kaa e sa nɛ Kristofohi nɛ a “kɛ hɛdɔ nɛ tsu ní.”\nNew World Translation ɔ kɛ Mawu biɛ ɔ tsu ní, e da, nɛ e sisi numi yi. Ngɛ enɛ ɔmɛ tsuo se ɔ, a gbaa ha nihi nɛ a he we nɔ́ ko. Enɛ ɔ he ɔ, nihi ayɔhi abɔ ngɛ Baiblo ɔ kanee ngɛ a je gbi mi—nɛ nihi nɛ a be nɔ́ ko tsɔ nɛ a kɛ ma he ɔ po ná eko.\nMɛni ha nɛ Baiblo sisi tsɔɔmi nɛ ɔ je ekpa ngɛ Baiblo sisi tsɔɔmi kpahi a he?


Namɛi Ji Yehowa Odasefoi Agbɛtsɔɔmɔ Kuu Lɛ? | FAQ\nKANEMƆ YƐ Afrikaans Albania Alur Amerika Mumuii Awiemɔ Amharic Arabic Arabic (Lebanon) Armenia Armenia (West) Azerbaijani Azerbaijani (Cyrillic) Bashkir Basque Bassa (Cameroon) Batak (Toba) Bicol Bislama Blɔfo Bosnian Boulou Brazil Mumuii Awiemɔ Bulgaria Cambodia Catalan Cebuano Chavacano Chichewa Chile Mumuii Awiemɔ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Cibemba Croatia Czech Dangme Denmark Digor Dutch Ecuador Mumuii Awiemɔ Efik Estonia Ewe Fante Faroese Fiji Finland Fon Frafra French French Mumuii Awiemɔ Ga Galician Georgia Germany Greenland Guarani Gun Haitian Creole Hausa Hebri Hela Hiligaynon Hungary Iban Iceland Igbo Iloko Indonesia Isoko Italia Italia Mumuii Awiemɔ Japan Japan Mumuii Awiemɔ Javanese Kabiye Kabyle Kachin Kalanga (Botswana) Kamba Karen (S'gaw) Kazakh Kazakh (Arabic) Kikaonde Kikuyu Kinyarwanda Kirghiz Kiribati Kirundi Kongo Korea Kurdish Kurmanji (Caucasus) Kurdish Kurmanji (Cyrillic) Kwanyama Latvia Lingala Lithuania Low German Macedonia Malagasy Malay Malayalam Malta Mam Mauritia Creole Maya Mazatec (Huautla) Mexico Mumuii Awiemɔ Mingrelian Mixe (North Central) Mongolia Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele (Zimbabwe) Ndonga Nepali Ngabere Nias Norway Nzema Okpe Oromo Ossetia Pangasinan Papiamento (Curaçao) Persia Peru Mumuii Awiemɔ Pidgin (West Africa) Poland Poland Mumuii Awiemɔ Portugal (Portugal) Portuguese (Brazil) Punjabi Punjabi (Shahmukhi) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romania Romany (Macedonia) Cyrillic Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovenia Solomon Islands Pidgin Spania Spania Mumuii Awiemɔ Sunda Swahili Swati Sweden Sãotomense Tagalog Tahiti Tajiki Tarascan Tatar Telugu Tetun Dili Thailand Tigrinya Tiv Tlapanec Tojolabal Tonga Totonac Tsonga Turkey Turkmen Twi Tzeltal Tzotzil Uighur (Arabic) Uighur (Cyrillic) Ukrain Umbundu Urdu Uzbek Uzbek (Roman) Valencian Venda Vezo Vietnam Wallis Welsh Wolaita Xhosa Yoruba Zapotec (Isthmus) Zulu\nKristofoi fioo ko ni edara yɛ mumɔŋ ni kɛ gbɛtsɔɔmɔ hãa Yehowa Odasefoi yɛ jeŋ fɛɛ lɛ ji mɛi ni feɔ Gbɛtsɔɔmɔ Kuu lɛ. Amɛnitsumɔ lɛ hiɛ fai enyɔ:\nAmɛkwɛɔ ni ajɛɔ Biblia lɛ mli akalaa woji, afeɔ vidioi, atoɔ kpeei ahe gbɛjianɔ, ni afeɔ skul srɔtoi ahãa Yehowa Odasefoi.—Luka 12:42.\nAmɛkwɛɔ nitsumɔ ni Yehowa Odasefoi tsuɔ yɛ jeŋ fɛɛ lɛ nɔ, no ji akɛ amɛkɛ gbɛtsɔɔmɔi hãa yɛ wɔshiɛmɔ nitsumɔ lɛ he, ni amɛtsɔɔ bɔ ni akɛ oniai kɛ nibii krokomɛi ni mɛi kɛkeɔ asafo lɛ atsu nii ahã.\nYɛ klɛŋklɛŋ afii oha lɛ mli lɛ, “Bɔfoi lɛ kɛ onukpai” lɛ ni hi Yerusalem lɛ kpɛɔ yiŋ ni he hiaa waa kɛhãa Kristofoi asafo lɛ fɛɛ, ni ŋmɛnɛ lɛ, Gbɛtsɔɔmɔ Kuu lɛ nyiɛɔ nakai nɔkwɛmɔnɔ lɛ sɛɛ. (Bɔfoi 15:2) Nakai hii anɔkwafoi lɛ, ni ji bɔfoi lɛ kɛ onukpai lɛ sɔmɔɔɔ akɛ hiɛnyiɛlɔi yɛ Kristofoi asafo lɛ mli, nakai nɔŋŋ Gbɛtsɔɔmɔ Kuu lɛ hu jeee hiɛnyiɛlɔi yɛ Yehowa asafo lɛ mli ŋmɛnɛ. Amɛnyiɛɔ gbɛtsɔɔmɔi ni yɔɔ Biblia lɛ mli lɛ asɛɛ, ni amɛkpɛlɛɔ nɔ akɛ Yehowa Nyɔŋmɔ ehala Yesu Kristo akɛ asafo lɛ Yitso.—1 Korintobii 11:3; Efesobii 5:23.\nNamɛi ji Gbɛtsɔɔmɔ Kuu lɛ mli bii lɛ?\nBe ni January 2018 shɛɔ lɛ, mɛi ni yɔɔ Gbɛtsɔɔmɔ Kuu lɛ mli ji Kenneth Cook, Jr., Samuel Herd, Geoffrey Jackson, Stephen Lett, Gerrit Lösch, Anthony Morris III, Mark Sanderson, kɛ David Splane. Amɛsɔmɔɔ yɛ wɔnitsumɔhe yitso ni yɔɔ Warwick, yɛ New York, yɛ U.S.A.\nTe ato Gbɛtsɔɔmɔ Kuu lɛ he gbɛjianɔ ahã tɛŋŋ?\nGbɛtsɔɔmɔ Kuu lɛ eto ajinafoi akui ekpaa koni amɛkwɛ wɔnitsumɔi srɔtoi lɛ anɔ, ni amɛteŋ mɛi komɛi sɔmɔɔ yɛ ajinafoi akui nɛɛ fe ekome mli.\nNɔkwɛlɔi Ajinafoi Akuu: Amɛkwɛɔ mla saji anɔ, ni kɛ́ oshara ba he ko lɛ, amɛkwɛɔ ni atsuɔ he nii, amɛyeɔ amɛbuaa wɔnyɛmimɛi ni aawa amɛyi yɛ amɛhemɔkɛyeli lɛ hewɔ lɛ, ni amɛkwɛɔ Yehowa Odasefoi ahe saji krokomɛi ni biɔ ni atsu he nii oya nɔŋŋ lɛ.\nAjinafoi Akuu Ni Kwɛɔ Betel Nitsulɔi Anɔ: Amɛkwɛɔ koni ato Betel weku lɛ mli bii lɛ ahe gbɛjianɔ.\nWolo Kalamɔ Ajinafoi Akuu: Amɛkwɛɔ ni akalaa woji ni akɛkaseɔ Biblia lɛ ni akɛmajeɔ, amɛkwɛɔ hu ni amamɔɔ kpeei hei, wiemɔ shishitsɔɔmɔ ɔfisii kɛ nitsumɔhe niji.\nSɔɔmɔ Nitsumɔ Ajinafoi Akuu: Amɛkwɛɔ “Maŋtsɛyeli lɛ he sane kpakpa” lɛ ni wɔshiɛɔ lɛ nɔ.—Mateo 24:14.\nNitsɔɔmɔ Ajinafoi Akuu: Amɛkwɛɔ ni atoɔ mumɔŋ niyenii ni atsɔɔ wɔkpeei lɛ, wɔskul srɔtoi lɛ, nibii ni atswaa aboɔ toi lɛ, kɛ vidioi lɛ anɔ akɛhãa wɔ lɛ ahe gbɛjianɔ.\nNiŋmaa Ajinafoi Akuu: Amɛkwɛɔ ni atoɔ mumɔŋ niyenii he gbɛjianɔ kɛtsɔ woji, wɛbsaiti lɛ, kɛ wiemɔ shishitsɔɔmɔ nɔ.\nYɛ nitsumɔi nɛɛ ni Gbɛtsɔɔmɔ Kuu lɛ tsuɔ lɛ sɛɛ lɛ, amɛkpeɔ shi kome daa otsi kɛsusuɔ Yehowa asafo lɛ hiamɔ nii ahe. Yɛ kpee nɛɛ shishi lɛ, amɛsusuɔ nɔ ni Ŋmalɛ lɛ ekɛɛ lɛ he, ni amɛhãa mumɔ krɔŋkrɔŋ lɛ tsɔɔ amɛ gbɛ koni amɛnyɛ amɛkpã gbee yɛ saji ahe.—Bɔfoi 15:25.\nNamɛi ji yelikɛbualɔi kɛhã Gbɛtsɔɔmɔ Kuu lɛ?\nAmɛji Kristofoi ni amuɔ afɔ̃ɔ amɛnɔ ni yeɔ amɛbuaa Gbɛtsɔɔmɔ Kuu lɛ ajinafoi akui lɛ. (1 Korintobii 4:2) Amɛle nitsumɔ ni ajinafoi akuu ni amɛyɔɔ mli lɛ kwɛɔ nɔ lɛ jogbaŋŋ, ni daa otsi lɛ amɛyaa kpee ni amɛkuu lɛ feɔ lɛ eko. Eyɛ mli akɛ amɛfataaa he ni akpɛɔ yiŋ lɛ moŋ, shi amɛkɛ ŋaawoi kɛ saji krokomɛi ni yeɔ ebuaa hãa, amɛkwɛɔ koni akɛ yiŋ ni ajinafoi akuu lɛ ekpɛ lɛ atsu nii, ni amɛkwɛɔ nɔ ni baajɛ yiŋ ni akpɛ lɛ kɛnitsumɔ mli kɛba. Bei komɛi lɛ, Gbɛtsɔɔmɔ Kuu lɛ tsuɔ amɛ koni amɛyasara wɔnyɛmimɛi ni yɔɔ je lɛŋ hei srɔtoi lɛ, loo koni amɛyahã wiemɔi yɛ nifeemɔi tamɔ daa afi kpee lɛ loo Gilead gradueshɛŋ ashishi.\nAni ajara amɛmli akɛ osɔfoi akuu kɛ asafoŋbii akuu? Namɛi sɔmɔɔ akɛ shiɛlɔi?\nKɛmaje Mɔ Ko Kɛmaje Mɔ Ko Namɛi Ji Yehowa Odasefoi Agbɛtsɔɔmɔ Kuu Lɛ?\nMitsɛ Ŋmɛɛ Mi—Shi Miná Tsɛ Kroko


Bɔfoi 6 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nAhala hii kpawo koni amɛsɔmɔ (1-7)\nAkɛ sane fɔ̃ Stefano nɔ akɛ eebɔ musu (8-15)\n6 Agbɛnɛ, nakai gbii lɛ amli, be ni kaselɔi lɛ ayi faa lɛ, Yudafoi ni wieɔ Hela lɛ wie amɛshi Yudafoi ni wieɔ Hebri lɛ, ejaakɛ akuɔ hiɛ ashwieɔ amɛyei okulafoi lɛ anɔ yɛ nii ni ajaa daa gbi lɛ mli. 2 No hewɔ lɛ, Mɛi Nyɔŋma kɛ Enyɔ lɛ tsɛ kaselɔi lɛ fɛɛ kɛkpe ni amɛkɛɛ: “Ejaaa* akɛ wɔshiɔ Nyɔŋmɔ wiemɔ lɛ ni wɔyajaa niyenii yɛ okpɔlɔi ahe. 3 No hewɔ lɛ, nyɛmimɛi, nyɛ diɛŋtsɛ nyɛhalaa nyɛteŋ hii kpawo ni yɔɔ gbɛ́i kpakpa,* ni mumɔ kɛ hiɛshikamɔ eyi amɛ obɔ, koni wɔŋɔ amɛ wɔto nitsumɔ ni he hiaa nɛɛ nɔ; 4 shi wɔ lɛ, wɔbaahiɛ sɔlemɔ kɛ wiemɔ lɛ he sɔɔmɔ lɛ mli.” 5 Nɔ ni amɛwie lɛ sa kaselɔi lɛ fɛɛ hiɛ, ni amɛhala Stefano, nuu ko ni hemɔkɛyeli kɛ mumɔ krɔŋkrɔŋ eyi lɛ obɔ lɛ, kɛ Filipo, Prokoro, Nikanora, Timon, Parmena, kɛ Nikolao, mɔ ni jɛ Antiokia ni ebatsɔ Yudafonyo lɛ. 6 Amɛkɛ amɛ ba bɔfoi lɛ aŋɔɔ, ni be ni bɔfoi lɛ sɔle amɛgbe naa lɛ, amɛkɛ amɛniji ŋmɛlɛ amɛnɔ. 7 Ni Nyɔŋmɔ wiemɔ lɛ tee nɔ gbɛ shwã, ni kaselɔi lɛ ayibɔ tee nɔ eku ebɔ he babaoo yɛ Yerusalem; ni osɔfoi lɛ ateŋ mɛi babaoo bɔi hemɔkɛyeli lɛ nɔkpɛlɛmɔ. 8 Agbɛnɛ, Stefano ní Nyɔŋmɔ duromɔ kɛ hewalɛ eyi lɛ obɔ lɛ fee naakpɛɛ nii* kɛ okadii wuji yɛ mɛi lɛ ateŋ. 9 Shi hii komɛi ni ji kuu ko ni atsɛɔ lɛ Mɛi ni Eye Amɛhe Kpeehe* lɛ mli bii lɛ kɛ mɛi komɛi ni ji Kirenebii kɛ Aleksandriabii, kɛ mɛi komɛi ni jɛ Kilikia kɛ Asia lɛ ba koni amɛkɛ Stefano abataa naa. 10 Shi amɛnyɛɛɛ hiɛshikamɔ kɛ mumɔ ni ekɛwieɔ lɛ naa amɛdamɔ. 11 Kɛkɛ ni amɛyawo hii komɛi ayiŋ yɛ teemɔŋ koni amɛkɛɛ akɛ: “Wɔnu ni eewie musubɔɔ wiemɔi eeshi Mose kɛ Nyɔŋmɔ.” 12 Ni amɛwo maŋbii lɛ, onukpai lɛ, kɛ woloŋmalɔi lɛ ayiŋ, ni amɛba enɔ trukaa, ni amɛmɔ lɛ ekãa naa ni amɛkpala lɛ kɛtee Sanhedrin* lɛ hiɛ. 13 Ni amɛkɛ amale odasefoi ba, ni amɛbakɛɛ akɛ: “Nuu nɛɛ wieɔ eshiɔ he krɔŋkrɔŋ nɛɛ kɛ Mla lɛ ni efɔ̃ɔɔ. 14 Akɛ nɔkwɛmɔnɔ lɛ, wɔnu ni eekɛɛ akɛ nɛkɛ Yesu Nazarenyo nɛɛ baakumɔ biɛ nɛɛ eshwie shi ni ebaatsake kusumii ni Mose shi ehã wɔ lɛ.” 15 Ni be ni mɛi ni tara Sanhedrin lɛ mli lɛ kwɛɔ lɛ gãa lɛ, amɛna ehiɛ tamɔ ŋwɛibɔfo ko hiɛ.\n^ Sht. ŋm., “Esaaa.”\n^ Aloo “hii kpawo ni awieɔ amɛhe ekpakpa.”